url: =Kipawlkhop theihna ~ Pu Thang Khup :: ZOMI DAILY\nKipawlkhop theihna ~ Pu Thang Khup\nposted on 25 July 2018 at 7:21 am Lomkholna: News, Thangkhup, Zomi\nZomite sung ah kipawlna tampite in nasemkhawm, mapangkhawm thei i hihman in, i kalsuanzia, i mapanzia leh i nasep zawh zah cihte zongh ong hoihsemsem dingin ka lamen hi.\nZomi Innkuan kipawlna pen gam tampi ah om baan ah US gam khat sung bekbek ah zongh tampi om aa tua Zomi Innkuan Kipawlna tengin nasemkhawm in ma hong pan khop uhciang nalian tampi ong semkhia zo uh cih pen mitmuh in kilang khin ta hi.\nZogam leh Zomi tading a sepsa uh tampite minam vai a lunglutte in theikim tek khin ding hihang. Tunai aa Zomi Khawmpi bekbek zongh hun tomno sungin programme tampi tak a geel zawh uh mipi tampitak a kaihkhop zawh limlim uh zongh a vaihawmnate uh thuneulo hi.\nKipawlnate kipawlkhawm thei aa, biakna lam ah pawlpi tampite zongh ong kipawlkhop uhciang thahat mahmah uhhi.\nKipawl cihciang kigawm cihna hilo aa i mipite, i panmunte i khahsuah ding laulo in nasemkhawm mapangkhawm in i kipawl theih semsem leh nalianpi tampi kisem zosemsem ding hi.\nMimal in tang ot, Kipawlna khat kia tangtat ding cih thadah leitung aa gamlianpi a thahat tata na ngawn zongh na kituampawl lai veve uhhi. Tua pen gam khat in kigawm uh cihna hilo in kipawlkhawm uh cih a hihi. Pu Thang Khup\nMore: A patauh huai ZCD ~ Pu Thang Khup\nLyan K Pau: Hih banga kipawlkhawm thei veve pawl tuamtuam in om dah lel in zomi bup Pawlpi khat hi ziau lel leh\nPu Thang Khup: Kipawl leh kigawm kibanglo hi. A tung aa ka gelh nasim sak pha leteh. Zomite in kipawlkhop theih ding kipumkhat ding i genteh khat in kigawm ding dan bekbek in a ngaihsun i om man aa kipawlkhop ding haksa a sa uhhi. Nang ii genpen kigawmna hi in kipawlna hilo hi.\nLyan K Pau: Kipawl cih teh a kigawm mah hilo dia.Kipawl kei leng kigawm theilo ding hi ve hang\nPu Thang Khup: Kigawm cih ciang 1 suak khawm uhhi. Kipawl cih ciang amau dinmun panmun Kipawlna tuamtek pan kipawl in semkhawm pangkhawm cih hi. G7 cih pen gam 7 a kipawlkhawm uh hi aa gam khat in a kigawm uh hilo hi.\nPrevious: Malaysia gamsung ah HFMD natna hangin naupang tampitak in cinatlawh\nNext: Lennupa Falam te’n hong suhsawm thu azom ~ Dr. Dongno\nThuthak Tomkimcing 12 Oct 2014\nMalaysia, KLIA sungah Immigration Department ah nasem mi 600 ki hemkhiasak\nkEi ~ Dimno’ Pa


timestamp: atn

url: =Amos 8 | Siantongluan.net\nAmos 8 |\nTopa in hih bangin hong musak hi: Seeng sunga kikoih singgah min ka mu hi.\nTopa in, "Amos aw, bang na mu hiam?" hong ci hi. "Seeng sunga kikoih singgah min ka mu hi," ci-in kei zong ka dawng hi. Tua ciangin Topa in, "Ka mi Israel-te-a dingin a bei hun uh tungta hi. Amaute gim ka piak ding ka khawl nawn kei ding hi.\nTua ni ciangin kumpi inn-ah lungdam lasakna awgingte, kahna awging suak ding hi. Mun khempeuhah misi dim ding a, mun citengah kipaithangin gamdai ding hi," Topa in ci hi.\nMi cimawhte tuancil gawpin, gamsung mizawngte a susiagawp mite aw, hih thu ngai un:\nNote in na lungsim sung uhah, "I ante i zuak theihna dingin zumkhak hun bei ding i ngaklah hi. I mangbuhte i zuaktheihna dingin cik ciangin Sabbath ni bei ding ahi hiam? I antehna seu neuseekin sum tampi i ngen nuam a, tawikhaina manlo zangin a hong leite i khem nuam hi.\nKhedap bu khat man dingin mizawngte sila-in i zuak nuam a, i mangbuh hoihlote sum tampi i khawng nuam hi," na ci uh hi.\nTopa, Israel Pasian kiciam a, "Na gamtatsiatnate uh ka mangngilh ngei kei ding hi.\nTua ahih manin zin hong ling ding a, leitunga om mi khempeuh a kap ding uh hi. Nail Gunpi bangin leitung khempeuh khangto-in kiamsuk ding hi.\nTua ni ciangin sunkim laipi mahin ni ka tumsak ding a, sunkim laipi mahin leitung khempeuhah khua ka mialsak ding hi. Topa Pasian ahi keimah in hih thu kong gen khin hi.\nNa lungdam pawite uh dahna ka suaksak ding a, na lasaknate uh kahna awging ka suaksak ding hi. Dahna limin puanhampi na silh ding uh a, na sam uh zong na mettol ding uh hi. A tapa khat neihsun a sihsuah nupa na bang ding uh hi. Tua hun pen a tawp dongin nasia semsem ding hi.\n"Keimah in leitungah kialpi kong tunsak hun hong tung ding hi. Tua kialpi pen an leh tui duhna kialpi hilo ding a, Topa thu zaknop mahmahna kialpi hi ding hi. Topa Pasian ahi keimah in hih thu kong gen khin hi.\nMihingte, leilu pan leitaw dong, Topa thu kanin vak kawikawi ding uh a, ahi zongin mu zolo ding uh hi.\nTua ni ciangin nungakte leh tangvalte dangtakin puk ding uh hi.\nSamaria milim pasian Ashimah min tawh kiciam a, Dan khuapi pasian a nungta ahih mah bangin, leh Beersheba khuapi pasian a nungta ahih mah bangin, a ci mite pukin thokik nawnlo ding uh hi," a ci hi.\nTedim Lai Siangtho / Laibu: Amos 8


url: =Laithiangtho Dokna (Ezekiel 3-4) ~ Thu Tatuam (Siyin News)\nLaithiangtho Dokna (Ezekiel 3-4)\nFriday, July 03, 2015 Laithiangtho Dokna No comments\n1. PATHIAN in Ezekiel sia Israelte kung apai sak ma hi ___ sak hi.\na. laizial ne\nb. antang thungen\nc. mihing kaikhawm\n2. PATHIAN in Ezekiel ii lungtang bangbangh in sah sak ziam?\na. Diamond suangmanpha\n3. Ezekiel sia ngamdang te kung bangba pai ziam?\na. Siphu leang taw\nb. Vaangletna in paipui\nc. Asila 2 taw\n4. Tel Abib ah Ezekiel nibangza taam ziam?\n5. Mipha khat ii ngitlo na asep ciang ___ ah theng hi.\na. a lauhuai\nb. siatna sung\n6. Mi khat asiat natu pan huu le ___ zongh kikhoaikheet sak tu hi.\na. ama nuntakna\nc. a thaa\n7. Ezekiel in uksuang tungah bang lim ngiit ziam?\nc. Mihing le tuuno\n8. Uksuang hui ah leidum, leician, kulh sutthapna molte bang tu ziam?\na. Zinhliin tu thu lakna\nb. Sila suak tu thu lakna\nc. Jerusalem uumci tu lakna\n9. Israel le Judahte mawna hang Ezekiel in nibangza thuak ziam?\n10. Israelte atu Ezekiel ii thuak nikhat sia kumbangza atu ziam?\na. Kum khat\nb. Kumh zakhat\nc. Kumh tulkhat\n11. Khuapi a ki uumci hun a bo mateng Ezekiel ___ thei ngawl hi.\nb. alupdan laih\nc. thin nuam\n12. Ezekiel in anluum sia bang meikam tungah em ziam?\na. Mihing eak ko\nc. Khui eak ko\n1Pathian in, “A thi thei mihing awng, laizial hi sia ne in; tua zawkciang Israel mite kungah pai in paupui tan,” hong ci hi.\n2Tua ahikom ka kam ka kaa a, tasia ciangin ama in laizial sia ka neak tu in hong pia hi. 3Ama in, “A thi thei mihing awng, kong piak hi laizial sia ne in; tua taw na ngil va sak in,” hong ci hi. Ka neak ciang, khuaitui bangin a thum hi. *\n4Tua zawkciang Pathian in, “A thi thei mihing awng, Israel mite kungah va pai tan a, na son tu in kong sawl po va son tan. 5A tel hak ngamdang kam a pauna ngamah kong pai sak bua a, Israelte kungah kong pai sak hi. 6Na tel ngawl kam hamsa a pau ngam liante kungah hong pai sak hi leng, amate in nang thu hong ngai tha tu hi. 7Ahihang Isrelte khat zongh in nang pau hong ngai nuam batu uh hi. Amate in kei pau ngangawn hong ngai ngawl tu hi. Amate theampo sia thinpui in langpan nopna thin vive nei uh hi. 8Tu in nang sia amate bangma in na thin kong pui sak tu a, na thin kong kho sak tu hi. 9Suangpi bangin kong kipsak tu a, diamond suang manpha bangin kong sah sak tu hi; tua tualngalte kiita vet heak in,” hong ci hi.\n10Pathian in zom a, “A thi thei mihing awng, pha takin ngai in a, kong son papo ciamtee in. 11Tua zawkciang saltang a om, na ngam mipuite kungah pai in, na pau hong ngai a, hong ngai bua zong, Kei Vaanglianpipa TOPA ii amate tungah son a kong sawl teng va son tan,” hong ci hi. 12Tua zawkciang, Pathian thaa in kei hong laamto a, taciang ka nung pan a hawk a nging aw khat ka za a, “Van tungah TOPA minthanna pok vun!” ci hi. 13Vui sungah nganhingte thaphil aw le zinliing nging za in a nging leangmuite aw ka za hi. 14TOPA ii vaangletna sia ka tungah thahatna lianpi taw hong theng a, taciang a thaa in kei hong paipui ciangin diksa ngawlin, ka thin a uuk hi. 15Tua ahikom, saltangte tenna Chebar ngunhui Tel Abib ah ka pai a tua munah ni sali sung ka om a, ka mu ka zaak thu in hong ngawtcip hi.\nTOPA in Ezekiel Ngalvil nasep Pia\n16Ni sali a cin zawkciang, TOPA in kei hong paupui a, 17“A thi thei mihing awng, Israel minamte ngalvil tu in nang kong koi tu hi. Kidop natu nang tungah kong piak thute, amate tungah sonsawn tu ni hi. 18Mihing ngilo khat a thi tu in ka taangko a, ahizong a ngamtatna kikheal in a thi natu pan suatak natu in na son bua ahile, ama sia mimaw pi ma in a thi tu hi, ahihang ama thina sia nang tungah hong kisiik tu hi. 19Mihing ngilo khat kidop natu thu na pia a, ahihang ama in mawna kikheal ngawlin maw nei ma in thi tu hi, ahihang nang nuntakna hong kikhoaikhe tu hi.\n20Mihing pha takpi khat in, ngitlo nasep hong kipan a, taciangin ama sia a lauhuai dinmun ah ka koi ciang, kidop natu na pia bua ahile ama thi tu hi. Ama ii khialnate hu in ama thi tu hi. A nasep phate ka teptee sak bua tu hi; taciangin ama thina sia nangma hang hi tu hi. 21Mihing pha khat a maw ngawl natu in, na hil a, na thu hong ngai in mawna a vawt bale ama sia nungta tu hi; taciang nang nuntakna zong hong kikhoaikheet sak tu hi,” hong ci hi.\nEzekiel Pau thei Ngawl tu\n22TOPA ii hong ompuina nasia takin ka phawk a, “Ding in a, ngamkuam sungah pai in, tua munah nang kong paupui tu hi,” hong cina aw ka za hi.\n23Tua ahikom ngamkuam sungah ka pai a, Chebar Ngunhui ah ka mu bangma in tua munah TOPA vaangletna ka mu hi. Lei ah ka mailam in ka puksuk hi. 24Ahihang TOPA thaa ka sungah hong tum a, ka peang taw dingto tu in hong phong hi. TOPA in ka tungah, “Inn ah cia in a, inn sungah nangma le nangma kikhabil in. 25Khauzeen taw nang hong ki heencip tu a, a thi thei mihing awng, mipi sungah na pai thei batu hi. 26Hi tualngal a tho nuam mihingte kidop natu na son thei ngawl natu in, na leei ka zaw sak tu hi. 27Tua zawk kong paupui kik ciang le, pau theina vaang kong piak kik ciangin, Keima, Vaanglianpipa TOPA in bang ci khi ziam cisia amate na son tu hi. Amate pawlkhat in hong ngai tu a, ahihang pawlkhat te in nang hong awlmawk ngawl tu hi; banghangziam cile amate sia tualngal tho minam ahi uh hi.” hong ci hi.\nEzekiel in Jerusalem A ki Uumci natu zia Lak\n1Pathian in, “A thi thei mihing awng, uksuang khat la in a, na mai ah koi in, taciang a tungah Jerusalem khuapi lim ngiit in. 2Taciang ngalte ii Jerusalem khuapi a uumci na lim lak natu in, leidumte, leiciante, ngalkap ngiaphual te le kulh sukthapna moltumte a kiimkot ah koi in. 3Thik daalkuang khat la in, nang le khuapi kilaklaw ah pangte taangin koi in. Khuapi maingat in. Tua khuapi sia ki uumci a, a uumci sia nangma ni hi. Hisia in Israel ngam mite atu in lim khat a hi tu hi.\n4-5“Tua zawkciang, na veisang pangh delpha in lum in, taciangin Israel ngam mite ii mawna sia nang tungah kong koi tu hi. Ni 390 sung tua munah na om tu a, amate mawna hu in na thuak tu hi. Amate ngim thuak tu, kumkhat atu in, ni khat veu na thuak tu hi. 6Tua teng na man zawkciang, na ziatsang pangh delpha in a, Judah mite mawna hu in ni 40 sung thuak in. Amate ngim thuakna kum khat ciang ni khat hi tu hi.\n7“Jerusalem khuapi a ki uumci sia mitsuan nginge in. Khuapi sia na khuttum taw vau zazan in a, tua khuapi siat natu thu son khol in. 8Tua khuapi a ki uumci hun a bo mateng na pangh langkhat pan a langkhat ah na ki lumlee thei ngawl natu in, kong heencip tu hi.\n9Tu in maangtang, zungtaang ham, benaang, be, taangzik le maangtang namdang khat pawlkhat veu la in. A vekpi hel in anluum vawt in. Tua anluum sia ni 390 sung na veisang delpha na lup hun sungah na neak tu an ahi tu hi. 10Ni khat in anluum pound lang veu hong kipia tu a, a zing ciang dong na khom tu hi tu hi. 11Tuidam zongh a kiciangtan in na ne tu a, ni khat in hai nii veu na ne tu hi. 12Mihing eakko taw mei na taw tu a, na anluumte a kaam tungah em in mihing theampo ii nang hong mu theina munah na ne tu hi,” ci hi. 13TOPA in, “Hisia sia a ngam uh pan ka thethaang a ngamdang ah a ten uh hun ciang, thukham ii oai ngawl an namte Israel mite ii a neak tu lim ahi hi,” hong ci hi.\n14Ahihang ka zo kik a, “Vaanglianpipa TOPA awng, tabang hong hi sak heak in! Bangma hun in keima le keima ki nin sak ngei ngawl khi hi. A nin a ki ngaisun ante peuma ne ngawl khi hi,” ka ci hi. 15Tua ahikom Pathian in “Pha hi, khui eak kong zangh sak tu a, tua mei in thutin tua tungah na anluum na em tu hi,” hong ci hi. 16A belap thua lai na pan, “A thi thei mihing awng, Jerusalem atu anluum hong paina ka khaktan tu hi. A anneak a tuidawn uh lealte vathiam in hong om uh ciang, tua munah a teang mihingte sia khuangai in a thin ngim tu uh hi. 17Amate in neak tu le dawn tu an le tui hong nei ngawl tu a, a thin uh kiamin, a mawna uh hu in a ci a sa kiam tu uh hi,” hong ci hi.


url: =A tapa sammetdan akilawmloh manin a nasepna panin kitawp lawhliang ~ TK Lian :: ZOMI DAILY\nposted on 15 December 2016 at 12:32 pm Lomkholna: News, Thangkhanlian, World\nDec. 15, 2016: North London a om Neasden a teng kum 37 mi Craig Emmanuel in a tapa kum sagih mi Mackenzie kici Willesden (North-west London) a om St. Mary’s Church of England Primary School ah kahsak hi.\nA tapa sammetsak in a pangah millimetre 2-3 a kiau in No.2, a tal lamah No.3 muh theih dingin (featured) a sammetsak ahih manin a sangkahna ten a semmet zia kilawm lo-a, naupang dangte muh dingin kilawm lo hi ci-in sanginn kong (gate) ah na lutsak nuam lo uh hi.\nSangsia ten Craig Immanuel phone tawh hopih in sam uh a, a zi tawh va pai-in a tapa uh Mackenzie sanginn panin va pi uh hi. St. Mary’s Church of England Primary School ten bel Mackenzie pen sanginn panin a kihawl khia hilo a, a sam a sau kik ciangin kikahsak kik ding hi ci uh hi.\nCraig Emmanuel in ta li nei a, Japanese stationery firm, Muji kici ah ni nga bek nasem pan a, a sepna pen tawl khat sung bek (temporary) sem dingin December 31 tan contract ahi hi. A tapa sammet zia kilawm loh manin sanginn panin sapna ngah manin a sepna ah khuan (holiday) ngah nai lo ahih manin a nasepna panin kitawp leh hoih zaw ding cih ngaihsutna tawh kitawpna (resignation) lai khia hi.\nCaig Immanuel’ zi Louise pen kitchen assistant part time job nasem hi a, a tapa uh Mackenzie pen London Athletic under sevens A squad football ah kimawl hi.\nRelated: Kawlgam Eleven Media te Journalist khat Monywa ah kithat ~ ZD\nKa sam pen keima neihsa ahih hangin i sam pen ut bangbanga met theih ta ci-a met veuvau loh ding hih tuak mawk ei 😛 Source: Daily Mail/ Thang Khan Lian\nPrevious: Putin’ lawmin US Secretary of State lenkha thei ~ TK Lian\nNext: Yahoo azatzat huailai mahhiam? Account Billion khatval kiguksak


url: =Teen Quaranzine Project Continues - Carmel Clay Public Library\nTeen Quaranzine Project Continues\n2020-06-30 00:00:00 2020-06-30 23:59:00 America/Indiana/Indianapolis Teen Quaranzine Project Continues Online\nAdd to Calendar 2020-06-30 00:00:00 2020-06-30 23:59:00 America/Indiana/Indianapolis Teen Quaranzine Project Continues Submit an art or writing project that expresses your experiences during the COVID-19 pandemic. Open to all teens in grades 6-12. Online


url: =Rakhamim ~ Dim Lun Zam :: ZOMI DAILY\nposted on 9 February 2018 at 9:31 am Lomkholna: Biakna, Dimlunzam, News\n“Pasian in lainatna (mercy) nei cih na um hiam?” ci in Siapa’n ong dong keek keek.” Dot na vet om dia sia, a neih luat lam nong hilhsa vive mah hi lo maw.”\n“Pasian in ‘lainatna’ nei lo hi” ” kala sai, ong zahtak mah mah ingh sia aw, ahi zong in, tu a akhat veina na ong thal nial hi ning in man vet kei teh maw.”\n” Tua ahih leh nang na muh na teti ong lak sin aw leh( ong proof)”\n“Tu laitak pen thuciam lui Daniel bu ka sim laitak hi in, Pasian in Israel a mite tungah hehpih lainatna aneihna gen hi. Daniel in thu ngen, ‘Topa Pasian aw nang mah in lainatna leh mawhmai sakna anei….’ci hi ven.”\n“Hebrew te kam in tua mun ah tua dan in ki at het lo, mercy pen RACHAMIM na ci hi.”\n“Tua ahih leh tua Rachamim cih pen bang acih na ahia leh Sia?”\n“Hih kammal pen atawm/ khat (singular) in ki at lo, a tam( prural)in ki at hi a lainatnatampi( mercies) ki ci hi. A gennopna pen Pasian ong hehpihna leh ong itna pen lian lua in kam a gen zawh na ding a kicing kammal om lo hi. Hih kammal in khang tawntung tawntung a abei thei ngeilo ahih man in atam in ki at ahihi.”\n“Tua ahih leh ‘ mawhna’ i cih kammal pen khat maw atam( singular or plural) in ki gelh a?”\n“Mawhna cih kammal pen atawm/ khat in ki at bek hi.”\n“Mawhna pen atawm hi in hehpihna, lainatna pen atam in ki at ci leng a deihna bang ahi tam?”\n“I mawhna pen lian mah mah hi phial mah leh zong ong hehpihna pen nak liat zaw lua kisa a ki teh theilo cihna ahi ve.”\n“Ong gen lai ning maw. Pasian in eite ong lainatna pen abei sak zo ding mawhna ki bawl zolo hi. Zing ni suah bang in athak suah den hi. Na mawhna lian na sa lua a Pasian ong lainatna om nonlo ding na sak khak leh hi peuh mahlo, a ma ong itna, hehpihna, laimatna pen RACHMIM hi ci in ciam teh gige in.”\nThe mission: Tuni in na lungtang hong in la Pasian i RACHAMIM na sang dih ve. Tua tham loh in a ma hehpihna leh itna te zong na sungah guntui bang in dim in la dimlet in phul khia sak dih in.\nJohnathan Cahn day 56, Ps 136; Lamentation 3: 22_23; 2 Cor 1: 3_4; Daniel 9:9 Dim Lun Zam\nPrevious: Singapore gamsung aom Post Office khatah damiah lut, $3000 puakhia\nNext: Australia, Melbourne ah Hot Air Balloon khat kia in, mi 7 liam


url: =Laithiangtho Zechariah 1-2 ~ Thu Tatuam (Siyin News)\nLaithiangtho Zechariah 1-2\n1. Na pute na pate taw ___ vun.\nb. tenna nusia heak\nc. kibang nawn heak\n2. Amawna taw kiphu in daan apiak thu amate in ___ hi.\na. tel ngawl\nb. awlmawk ngawl\nc. tel thiang\n3. Vantung lalang sia siphu san taw koi sungah ding ziam?\na. Thingkung kawm\nc. Khuapi puasang\n4. Topa in Jerusalem tungah kum bangza thinuk ngei ziam?\n5. Topa in akua henepna kammal taw paupui ziam?\n6. Mukholna sung ah bang le bang mu ziam?\na. Peangdap le ciangkhut\nb. Meikhuam le naamsau\nc. Sakii li le pasal li\n7. Mukholna sung pasalpa in piteena taw bang te sawm ziam?\na. Jerusalem khua\nb. Nile ngun sauna\nc. Leitung zaina\n8. Pi te tu pa kungah tai tu in vantungmi in akua sawl ziam?\nb. Vantungmi dang khat\nc. Suphu vom khat\n9. Jerusalem pi te tu vai kison ciang ___te tam peuma kici hi.\na. mihing kisiate\nb. mawna zongte\nc. mihing le nganno\n10. Jerusalem khuapi sia bang taw ki-uum sawm ziam?\nb. Thik khuam\n11. Jerusalem mite awng, ___ vun.\na. lungdamin lasa\nb. kiitna nei\n12. Akuate sia Topa ii mite hong suak tu ziam?\nb. Ngam tam mama\n1Persia ngamah Darius ngam uk lianpa a maan zawk a kum niina a thaliat tha sungah TOPA in Iddo tupa, Berechiah tapa kamsangpa Zechariah tungah hi thu pia hi. * 2Vaanglianbelpa TOPA in mihingte tungah hi thu son tu in Zechariah sawl a, “Keima, TOPA sia na pu na pate tungah ka thin uuk mama hi, 3ahihang tu in no tungah kong ci hi, ‘Kei kungah hong kiheak tavun, tua hile kei zongh no sangah kong kiheak tu hi. 4Na pute na pate taw kibang nawn heak vun. Khuangeipi lai in kamsangte in amate kungah ka thu son uh a, ngamtat siate ngamta ngawlin a maw nawn ngawl natu in thu hil uh hi. Ahihang amate in ka thu hong ngai nuam ngawlin hong mang nuam bua uh hi. 5Na pu na pate le tua kamsangte nungta nawn ngawl hi. 6Na pu na pate tungah ka naseam kamsangte tungtawn in thu piakna le kidop natu thute ka pia hi, ahihang amate in tuate thusim ngawl a, a ngamtatna taw kizui in ngimna thuak uh hi. Tasia ciang amate kisiikin, Keima, a Vaanglianbelpa TOPA in amate taw a kiphu bang le ka sep tu tatak a ka khensat bangin daan ka piak sia hong telthiang uh hi,’ ” ci hi.\n7Darius ngam uk lianpa a maan zawk a kum niina (Shebat tha) a tha sawm le tha khat, ni kul le ni li ni zanin TOPA in mu kholna sungah thu khat hong pia hi. 8TOPA vantung lalang khat siphu san khat tungah a to ka mu hi. Ama sia myrtle kici thingkungte kawm kuam sung khat ah ding a, a nung sangah siphu dang a san, a pawl tiptep, le a kaangte om hi. * 9Ama ka dongh a, “Topa awng, hi siphute in bang khiakna nei ziam?” ka ci hi.\nPiteena Khau Mu kholna\n1Mu kholna dang khatah a khut sungah piteena khau a keng pasal khat ka mu hi. 2“Koisung pai tu ni ziam?” ci in ka dongh hi.\nAma in, “Jerusalem bangza in sau a, bangza in zai ziam, ci in tee tu khi hi,” ci in hong zo hi.\n3Taciang keima hong paupui vantung lalang sia mai sangah kal hong suan ka mu a, vantung lalang dang khat ama taw kisi tu in hong pai hi. 4A masa sia in a khat sia munah “Zia sung a pi khau toai khangmoipa sia munah vatai tan a, Jerusalem ah mihing le ngannote tam leilam tu ahikom luphung taw uum tu in lianlei tu hi. 5TOPA in ama mama khuapi huu tu in khuapi kiimkot a luphung bangin mei taw uumci tu a, ama tua munah a minthanna theampo taw teang tu hi, ci in kamciam zo hi va ci tan,” ci hi.\nSaltangte Inn ah Cia kik tu Kisam\n6-7TOPA in a mite tungah, “Mun theampo ah note kong thethaang hi. Ahihang tu in, no saltangte awng, Babylonia panin suakta in Jerusalem ah heak kik tavun. 8Khat papo in note hong saat le, ama in manpha bel ka sak sia saat ahi hi,” ci hi.\nTua ahikom Vaanglianbelpa TOPA in a minamte vanh a suttol minam tungah hi thu son tu in keima hong sawl hi. 9“TOPA ama mama in note hong sim tu a, khatvei lai a na sal ahi ngeite in na vanh uh hong suttol kik tu hi,” hong ci sak hi.\nHi thu hong pian tak ciang TOPA ii kei hong sawl hi ci in, a kuama theampo in he tu uh hi.\n10TOPA in, “Jerusalem mite awng, lungdamin lasa vun! Note taw teangkhawm tu in kong pai hi!” ci hi.\n11Tua hun ciang ngam tam mama sia TOPA kungah pai tu a, ama mite suak tu uh hi. Ama sia note sungah hong teang tu a, note kungah kei hong puak hi cisia na he tu uh hi. 12Judah mite sia ngam thiangtho sungah TOPA ii neituam hong suak kik tu a, Jerusalem khua sia ama itbel khuapi hong suak kik tu hi.\n13Mihing theampo awng, TOPA mai ah thim dide in om vun, banghangziam cile ama sia a tenna mun thiangtho panin hong pai hi.


url: =MMC PAWLPI PAN THUZAKSAKNA TUAMTUAM! - MYANMAR MISSION CHURCH\nMMC PAWLPI PAN THUZAKSAKNA TUAMTUAM!\nPosted by Myanmar Mission Church on February 9, 2011 at 5:00am\nMMC PAWLPI KEEM PASTOR KHAM DO THANGTE\nINNKUAN KAWLGAM ZIN DING\nPasian thupha piakna leh makaihna tawh MMC Pawlpi keem Pastor Kham Do Thangte Innkuan in 2015 kum June kha ni(10) ni-in, kawlgam zin dingin Florida State, Palm Beach International Airport pan dingkhia ta ding uh hi. Siapa-te innkuan in kawlgam ah tanau sung kawm ding bekhiloin, Pasian kammal thunungta-te tangko ding leh kawlgam sung gammialnasepziate van dingin zinkhia ding uh ahi hi. Tua ahih manin Pasian Kha Siangtho in siapate innkuan alamdangtakin hong zatsakna ding thungetna ah nei ciat ni. Siapa-te khualzinna ding tawh kisai-in vai geelnate anuai-aa bang ahi hi.\nUSA PAN DIN'KHIAT NI LEH USA CIAHKIK NI DONG HUNGEELNA-TE\nUSA PAN DIN'KHIAT NI = JUNE 10, 2015\nJAPAN GOSPEL = JUNE 12-14, 2015\nYANGON GOSPEL = JUNE 15-19, 2015\nMANDALAY GOSPEL = JUNE 19-24, 2015\nKALE - NAHNUAI GOSPEL = JUNE 25-30, 2015\nSAIZANG-TEDIM GOSPEL = JULY 01- 07, 2015\nKALE GOSPEL = JULY 08- 14, 2015\nYANGON GOSPEL = JULY 14-22, 2015\nUSA CIAHKIK NI = JULY 22, 2015\n1. BUHPHAM LEH SUHBU TE KAIHKHOP HUN\nHong tung ding Sunday(12/21/2014)ni teh WM(Nupi)te makaihna leh vaihawmsiamna tawh i neih ahi, BUHPHAM te kaihkhopkikna ki nei ding hi. Hih khutpham(Buhpham) pen tukum ading in atawpna i kaihkhop hita hi. Hicibang a Topa i itna leh Pawlpi i itna tawh aom bangbang kaikhawm in i mapanna leh i piakkhiatnate thupi mahmah hi. Ih Topa Pasian in WM nupite thupha hong pia henla, mailam ah hih sangin a lian zaw Topa gam ading na sepna, mapan'na te ong neihzawh semsem na dingun khalam thahatna, pumpi cidamna leh khansauna thupha te hong piaksak lai ta hen. Amen.\nSuhbu zong maisawn Sunday(12/28/2014)niteh kaihkhopkikna om leuleu ding hi. Tua ahih manin nulehpa, nungak tangval te in hehpihna tawh hih SUHBU i puak (Kaihkhop) ding ni ciamteh in i mangngilhloh na'ng Topa min tawh kong theisak kong zasak kik uh hi. Hih cibangin itna tawh i piakkhiatna tungtawn in akamciam apelngeilo i Topa Pasian in a zah tampi in khalam, taksalam thupha tawh hong thuk kik ta hen. Amen. 2. CAROL SINGING KI MAN DING HITA!\nPasian hehpihna leh hong ompihna tawh tukum Carol Singing pen nungkum(abeisa kum) sangin nuam ki sa zaw, ki lawp zaw in, a paikhempeuh in hici bang a lungdamna tak tawh Christmas te i dawntheih i muaktheih pen hampha mahmah hihang ei kici tek hi. Pasian hong piak hun hoih hunnuamte ama adingin manphatakin i zatkik theih, a lungdam theih pen mi hamphate i hi hi. Nektheih tuamtuam tawh ahizong, nitak an vakna tawh ahizong, sumlehpaai tawh ahizong thupi tak leh it sikhetlo a Topa mintawh i piakkhiatnate in tha tampi hong piangsak ahih manin Pawlpimite leh Carol Singing a paikhempeuhte tungah lungdamna lianpi i pulaak hi. Friday nitaak(12/19/2014)pen Carol Singing atawpni zan hita hi. Pa Tuangte inn ah kipan dinga, Pa Suan Mangte inn ah zawhna(manna)pawi ki nei ding hi. Tukum adingin atawpna nitaak Friday nitaak-in akua matek i paizawh kim na'ng hanciam ciat ni. Carol Singing zanvaak i mankhitteh carol singing paina inn leh sumngahna sazian khempeuh damin hong ki zasak kik ding hi. 3. CHRISTMAS NI(DECEMBER 25)\nTukum Christmas pawi pen a pualam(outdoor) ahi PARK ah neih dingin kivaihawm in amun zong ki booking khinta hi. Zingsang nai 7:00 in Park ki hong dinga, nitak lam 5:30 pawl in Park kikhak ding hi. Pawlpimi khempeuh kuamah khualzin gamvak omlo in, kimtak in i kihelzawhkim ding ki lunggulh mahmah hi. Hunnuam i neihna dingin khuahunte hong votluatlohna ding leh akua matek cidamkim a i kihel zawhciat na'ng thungetna ah nei tek ni. Pawi tawh kisai-in thuvaihawm ding leh Pawi lutangpi ding pen Sia Paupek hi-in nek leh dawn vai ahizong, ki mawlna(game)tawh kisai ahizong akisam aom bangbang ama tungah ki dong thei hi. Tuaban ah hih Christmas ading sum leh paai tawh ahizong, van tuamtuam tawh ahizong aki helnuam khempeuh Sia Paupek tungah ki pia thei hi. Christmas ading akihel mikhempeuh tungah Topan azah tampi thupha hong pia henla, ama hoihna tawh hong tuam ta hen. Amen.\n-PARK ADDRESS pen anuai-a bang hi.\nPark Min: :Burt Aaronson South County Regional\nSunset Pavillion(Sunset Buk) 1500 Yamato Road-West of Boca Raton, Florida\nTheih ding- Yamato ah Exit khia ding West lam pek taisuak dingin, South County Regional cih Signboardpi na veilam pang ah na om ding hi. Tua Park sungah hong lutsuk inla, a signneu te ah Sunset Pavillion cih hong zui suksuk in. Water Park(Tui kimawlna) pi na muhteh tua hong kheng suak inla, hong paipai lehteh Sunset Cove Amphitheater building na muh leh tua gei hipah hi.\nPark Website: :www.pbcgov.com/parks\nContact Phone : : (561)707-8729 4. EXTRA MILE PAHTAWINA\nTukum(2014) sungin Pawlpi sungah Topa leh Pawlpi ading in Taikhat a Taaibeh(Extra Miles)te tungah Pawlpi pan lungdamkohna in pahtawina letsong piakna ki nei ding hi. Hih letsong piakna pen December 28, 2014(Sunday)nitak in ki pianuam ahih manin pawlpimi akua maciat hanciam in pahtawi piakna neikhawm ding hi hang cih kong theisak kong zasak uh hi. 5. KUMTHAK THUPHA DAWHNA\nKumthak(January kha 01-Thursday)ni Kumthak pawipi Lake Worth a teng Pi Dim, Pa Khaipi leh Nu Cia Maante innkuan in la-in kumthak nitaak ankuang umkhopna leh Biakpiakna ki nei ding hi. Khazih sungah it leh ngaihte leh pawlpimi khempeuh in amau innkuan tawh lungdamkoh biakpiakna leh kumthak thupha dawhna om ding hi. Hih thupha dawhna pen lungsim bek tawh thupha dawh bek hiloin, practice na om ding ahih manin hong pai khempeuh in INN PAN IN NA THUPHA DAWHNA DING BAG(IP) GOL THEITHEI hong pua ciat ta un. Hehpihna tawh hong mangngilh peuh mahmah kei unla, na thupha dawh ding uh bang hiam(bang nam) cih zong hong ki kumkhol un.\n*********************************************************************************************************************** MISSION DAY - Hong tungding Sunday (Nov. 30)ni pen Pawlpi ii Mission Day in i ciapteh mah bangin Leitungbup Mission na sepna ading ahizong, Missionaries sem khempeuh te ading ahizong thungetna hun kinei ding hi. Biakpiakna hun khempeuh ah Topa Kha Siangtho in hong ompihna ding thungetna ah nei ciat ni. Lungdam. BUILDING FUND - Pawlpi sungah Building Fund ading Faith Promise(Kamciam) i piak te zong atamzaw in hong kipia ta ahih manin ki lungdam mahmah hi. Tukum sung ading upna kamciam i piak ni nunung ding pen tukha November (30) ni khabei ciang hi ding hi. Kamciam a pia Pawlpimi khempeuh in Topa muan'na leh Pasian i itna tawh i kamciam ahih manin, kamciam bangin i piakkim zawh na'ng thungetna ah phawk tek ni. Pasian itna leh Pawlpi itna tawh neihval lamval hipeuh mahlo, aom bangbang tungtawn ah khenkhia-a, a piakhia Pawlpimimal tungah nakpi-nakpi lungdamna kong pulaak uh hi. Lungdamna lianpi zong kiciamteh hi. VENG HOMECELL ZAWHNA KINEI - Pasian in Pawlpi thupha hong pia-in, kumsim in i neih veng homecell te zong tukum adingin tukha November kha sungin zawhna kinei hita hi. December kha sungbup pen Carol singing a kipan Christmas pawi leh kumthak pawi te ading vaihawmna tuamtuam nei ding i hihmanin, veng homecell pen a kiman bawl phot suak hi. Kum khat sung tawntung veng homecell khempeuh ah hong ompih leh Pawlpi mi akuamatek zong cidamna hong pia Pasian hehpihna i phat hi. Tuabanah tukum sung tawntung veng homecell hong makaih vengmakai(Leaders) te tungah zong lungdamna lianpi i pulaak hi. ZOKAM LAI SINAGTHO KINGAH\n-Tedim a teng Sia Gin En Cin (Pil Mung ii pa) bawl ahi Tedim lai(Zolai)tawh abawlkhiat Zokam Lai Siangtho(ZIV) bu ki ngah thei ta hi. Honkhat zong ki zuak khin ta hi. A deih i om leh, Hehpihna tawh Sunday niteh Biakinn ah ki lei thei lai ding hi. A vekpi in bu(20) bek hi-in, Black Cover pen $20.00, Red Cover pen $25.00 in ki lei thei hi. Lungdam. MAI KUM JANUARY KHA SUNG INNVAK THUNGETNA OM DING\n-Pasian lamlahna aom bangin maikum(2015)January khabup sung Pawlpikem siapa in Pawlpimite inn sim ah innvak thungetna hong nei ding hi. Maikum sung tawntung ading Topa tungah thupha ngetna, thupha lakna leh pawlpimite tawh fellowship neihna ding ngimna leh lunggulhna lianpi ahi hi. Tua ahih manin Pawlpimi akua matek in i theihkholh dingin aki zasak kholh i hi hi. Siapa in hong pai ding ni leh ahunte innkuan leh mimal tungah ahunzui-in hong zasak ding hi. PAWLPI MINTAWH GOSPEL PAINA LAWHCING 1. Pawlpi ii lunggulhna leh thungetna aom bangin, St. Petersburg aom i Pawlpimi Pa Tuangte innkuan, Pu Kimsante innkuan leh Thuummite tawh Topa sungah kilawmtatna nei ding, Pasian kammal tawh thapiakna nei dingin October 3,2014 (Friday) nitak lam 4:00 pm pawlin Palm Beach pan ki dingkhia in, Saturday zingsang nai 4:00 kiim pawl in Palm Beah cidam in ki tung kik hi. Pawlpi pan Gospel pai mi (22) ki pha hi. Pasian hong ompihna tawh nitak nai 7:00 kiim pawl in St.Petersburg ki tungin Pa Tuang leh Nu Lunlekte innah ki pai masa hi. Amau innkuan ading thungetna leh inn thupha piakna ki nei-in tua khitteh Pu Kimsan(Pa Tuang'pa)te innah ki paisuak pah hi. Pu Kimsante innah Gospel paite annekpihna in vok luangkhat na go in, nitak an thupitak leh limcitakin hong vakin zin hong do uh hi. Nitak an gilvahtakin ka nekkhit uhteh nai 9:00 in Biakpiakna ka ki pan uh hi. Biakpiakna sungah Gospel te kiang pan Pasian phatna langaih nono tawh ahizong, khangno te in choir lasakna tawh ahizong, Gospel group lasakna tawh ahizong thapiakna, Pawlpikeem siapa tung pan Pasian kammal tawh hanthotna leh communion(nekkhawm)piakna ahizong in thupitak in ki nei-in, akua matek in taksa lam leh kha lam ah tha kingah mahmah in nuam ki sa mahmah hi. Tua banah Pawlpi pan in Pa Tuangte innkuan leh Pu Kimsante innkuante tungah lungdamlahna in letsong piakna zong ki nei hi. Biakpiakna hun sungah Kha Siangtho ii hong ompihna tawh nuam kisa mahmah ahih manin zan 12:00 pawl in hun manna ki neizo pan hi. Motor nih leh Vanpi khat tawh Gospel ki pai hi. Gospel a dingin Motor, Gas leh nektheih tuamtuamte tawh hong huh leh hong panpihte ahi, amau motor leh gas dim khat tawh hong zangsak Pa Khaipite innkuan, amau motor hong zangkhia Sia Paupek, lamkal ah motor van adingin gas hong thunsak Pa Mungpi, Innciah na lamkal ah Coffee lim mahmah tawh hong vak Sia Paupek, Gospel pai lam leh ciah lam ah motor hong hawlsak Pa Mangpu, Pa Mungpi leh Sia Paupekte tung leh a hun tampi hong piakhia Gospel paite tungah nakpi lungdamna Pawlpi pan in kong pulaakkhia uh hi. Hibangin Pasian gam adingin i hun, i neihsa leh i thatangte itsiklo-in hanciam tak aa i mapannate thupi mahmah in, Topa mitmuhna ah zong etlawm mahmah hi. Lai Siangtho sungah "Lungdamna thupuak khe in bang zah in etlawm ahi hiam ci hi." Tua banah Pawlpi pan in thungetna tawh hong panpih Pawlpi mite tungah zong lungdamna i pulaak hi. Mailam ah Pawlpi min tawh muntuamtuam ah Gospel a paizo dingin Topa'n i Pawlpi thupha hong pia lai ta hen. Amen.\nMen Ministry Meeting Lawhcing\n1. September 22, 2014(Monday) nitaak in Men(Papi-te)ministry te a(8)veina ki muhkhopna thupi tak leh picing takin Pawlpi zum(office)ah lawhcing takin ki nei hi. Hih ki muhkhopna(meeting) ah Pawlpikeem siapa in Papi-te muakna, lungdamkohna leh Papi-te pawlpi sungah thupi mahmah ahihna thu hong gen masa hi. Tua khittakteh Chairmanpa Pa Paupek in abeisa meeting kikupna/khensatnate hong pulaak khia-in, tua khitteh meeting paizia ding khempeuh hong gento pah hi. Hih meeting ah a paikhempeuh in khazih mintawh kilawmtatna nuam kisa mahmah in, nai 11:00 kiim pawl in meeting zawhna ki nei hi. Meeting kah khempeuh (5linz) bussiness nei tengin nitak an leh meh lim mahmah tawh hong vak lai uh ahih manin, kam tawh genkhiatzawhloh zah dongin amau tungah lungdamna lianpi i pulaak hi.\nYOUTH DAY(KHANGNOTE NI) August 17,2014(Sunday) ni pen Khangnote ni-in i ciapteh mah bangin hun khempeuh khangnote in hong makaih ding uh hi. Khangnote ni-in Jacksonville aom Agape Church khangnote tawh fellowship neihkhop ding cih i geelna ahih hang, nungkal sungin Jacksonville khangnote mundangah gospel pai-in gimlua uh ahih manin tutung khangno fellowship ah hong paizolo ding uh suak hi. Ahizongin a siapa uh ahi, Sia Khual Lian in hanthotna hong pia ding hi. Ih khangno ni pen i pawlpi sungah akhatveina i neih masak pen ahih manin khangno te bekhiloin pawlpi bup-in kilawp mahmah hi. Khangnote vaihawm siamna tawh nitaak annekkhopna zong om ding hi. Tua ahih manin nitak nai 7:00 peuhmahin Biakinn ah i tunzawh kimciat na'ng hanciam tek ni. (Youth Ministry\nU.S.A GAM SUNG MISSION\nNA SEP KIPAN DING\nZomi te sungah Panpih ding kisapzia:\nPasian in i thungetnate hong dawngin kawlgam pan i Zomipih tampi USA gam hong puak hi. Hibangin Topa'n hong puakna tawh kizui-in USA State mun tuamtuam ah ki teeng hi. USA gam pen gamkhangto leh gamthupi ahih manin i kawlgam leh i Zogam tawh kibang nawnloin, nuntak khuasak dan, annek tuidawn akipan kampau tampi hong ki lamdang hi.\nHibang teng hangin mimal leh innkuan sungah lametlohpi-in haksatna tampi ki phu kha hi. Tua bek thamloin Kha lam dinmun Pasian tawh kizopna ah zong tampi ki kiamloh mahmah mawk hi. Hih missionna sepna ding ngimna in USA gam tung Zomite sungah kha lam dinmun haksatna tuakte huhna leh panpihna ding ahi hi.\nHici bangin nuntakna dingin na ki sem ahih manin midang te tawh kibangin Pasian biakpiakna hun aneitheilote ahizong, Pasian na semte omlohna hangin Pasian kammal tawh thapiak ding ahizongin (Siampi na sepna tawh kisai)alunggulh mimal leh Innkuante in MMC Pawlpi tungah thu kizasak thei hi. Hih mission na sepna in USA gam sung aom Zomi khempeuh sungah Pawlpi, upna, kampau leh background tuamtuamte deidan omlo in Pasian mintawh mapang aa, na sepkhopna lianpi ahi hi.\nAnuai-a bangin Panpih ding lunggulhna aneite in hong zasak un:\n1. Pawlpi tungah nong zaksakna uh aom bangin Siapa in vaihawmna nei dinga kul leh a kisam bangin Pasian kammal tawh hanthotna, nekkhawm piakna te akipan Pasian min tawh nasepna hong kinei ding hi.\n2. Pasianna sem omlohna hangin Sihna leh sihvuina ding ahizong, Mopawi a ding ahizong, Nauminphuahna-nauapna ahizong, Innthak lutna/apna ding ahizongin haksatna nei, huhna kisamte in Pawlpi tungah ki zasak thei hi.\n3. Omna State kibatloh hangin Pawlpi tawh khut kilen aa mapang khawm dingin lunggulhna tawh hong kizomnuamte in Pawlpi tungah thu ki zasak thei hi.\nHih atung aa pulaakna tawh kisai-in Pasian mintawh na sepna, mapan'na pen Pawlpi in USA gam sung Mission na sepna in ngaihsun a, hangsantak leh thalawp takin sep dingin geelna leh veina lianpi nei hi.\nTOPA TUNGAH THUNGET DING LEH LUNGDAMKOH DINGTE\n1. Topa tungah thungetna i neih bangin tukum October kha (11)ni-in Pawlpi kum(10)cin' Topa tung lungdamkohna pawipi nuamtak leh gualzotakin neithei ih hih manin Topa tungah lungdamthu i ko masa hi.\nHih pawi sungah kawlgam pan hong zin, Sia Evan Lang Do Khup in Pasian kammal tawh\nhanthotna leh thapiakna bukim takin hong neithei lai ahih manin Topa'n i thungetnate hong\ndawng bekloin, i pawlpi hong ompihna kilang mahmah hi. Pawi sungah mundang state pan\nahizongin, venglehpaam pan ahizongin pawi hong siim, hong pai khempeuh nitak an kicingtakin\nkivaak zihziah hi. Hong kikhawm khempeuh in kha an leh taksa an thupha kisang mahmah in, lungdamsa leh gilvahsa in, inn lam zuak tek hi.\nPawlpi leh Kum(10)cin' pawi adingin muntuamtuam pan thu hong ngetsak khazih sungah\nU leh Nau, Nu leh Pate tungah Topa mintawh lungdamna kong pulaak uh hi. Kum(10)cin'na\nhunkhempeuh "MMCJubilee" cihna video ah kicingtakin ki en thei hi. Lungdam.\n2. Pawlpi in Biakinn khat neihzawhna ding;\na) Veng hoih leh, sak leh khang pan lampi tun'nuamna mun hi ding hi.\nb) Mi 100 pan 200 kikhop theihna mun hi ding hi.\nc) Naupang Sangte ading khan(Children room), Annekna leh anhuanna ding khan ( Dinning/ Kitchen), Pawlpi zum khan(Church office), Thungetna khan(Prayer\nRoom) leh adang van'koihna akipan zatnuam mahmah khat hi ding hi.\nd) Aman zah pen teng 2 pan 3 ciang hi ding hi.\ne) Tuzawh kum 5 sungin neihzawhna'ng hi ding hi.\n3. Zomipihte ading:\na) Gam thumna atung nailo, Thai, Malaysia leh India gam aom Zomipih khempeuh ading:\nb) Kawlgam sung leh muntuam gamtuam aom Zomi khempeuh cidamna ding, nasep hoih munzawhna ding, mipil misiam tampi hong omna ding;\nc) Zomi Pasian nasem khempeuhte ading(Cidamna ding, Pasian mizat hong hihna ding, Pasian\nading cihtaakna hong neihna ding leh nek ding dawn ding kicingtak tawh Pasiannasemte\n4. Kawlgam kumpi leh Ih tuntunna gamte ading:\na) Ih paikhiatna, i piankhiatna i gam ahi, Kawlgam leh kumpite ading,\nb) Kawlgam sungah Pasian mintawh khakhanlawhna hong tun'na ding,\nc) Zomite tuntunna gamte in Topa kiang pan thupha hong san'na ding,\nd) Zomite tuntunna ah Pasian maipha muhna ding,\nComment by Taang Sianpu on July 12, 2011 at 4:55pm Twitter leh Facebook pan hong update toto thei zeel nahih man un lungdam hangh ei. Thupi hi. Hong zom toto un.Lungdam. Comment by Johnathan Rosser on June 7, 2012 at 1:58am Of course, what a splendid blog and revealing posts, I surely will bookmark your blog.Have an awsome day! =-= Comment by Johnathan Rosser on June 8, 2012 at 10:33pm Wijs voeding toe en een gezonde levensstijl doorboort een langdurige weg in het bewaren van uw betrekkingen genereert of libido en seksuele viagra 100 mg functie in gepaste koop. Een enorm merendeel van manexpertise een daling van hun libido met leeftijd en punten is naar een rechtvaardig een daling van betrekkingenrit niet beperkt. Typisch vuurt het erectiele storing af die nachtmerries naar heren kan geven. Niettemin is de volgen sommige gemakkelijke dieetregimewijzigingen die u kunnen helpen krijgen een sterke betrekkingenrit en moeilijk en bureauerecties zodat u genoegen in lichamelijk aspect van echt als net zoals u kunt nemen deed in uw jeugdiger vele jaren.volgt een dieet programma ChangesPoor bloedsomloop naar de geslachts is het voornaamste doel dat verminderde libido en seksuele problemen in evenzeer volwassene mannen en meisjes aandrijft. Het is kritisch voor u om uitstekende bloedsomloop naar de penis te hebben om taaie te worden en organisatieerecties. Voedsel dat omloop versterkt zou voor die reden samenstel een belangrijk onderdeel van uw dieet. Comment\nAnyone who has accepted Jesus as Savior has a reason to be glad today. No matter what we endure on earth, we can have hope today and look forward to enjoying eternity with Him. More…\nSony E5663: Is It the New Sony Xperia Z4 Compact?


url: =UN Card tawite theihding: UKM zato mankhangta ~ ZD :: ZOMI DAILY\nposted on 8 November 2016 at 3:08 pm Lomkholna: News, Refugee, Sawltak\nUNHCR leh Qualitas Clinic te’nzong thukimna bawlkhinta uhhi. Atung a Link tungah nasim nopleh namek inla, nahawh in maw.\nPrevious: Syrian Rebels te’n IS te khuapi Raqqa kianga khuata pawlkhat la ~ Thang Khan Lian\nNext: Thucinh thutang (T) ~ David Tuang


url: =Malaysia PM Najib In Thukhaamthak Khat Bawlkhia Ta :: ZOMI DAILY\nMalaysia PM Najib In Thukhaamthak Khat Bawlkhia Ta\nposted on 3 August 2016 at 12:27 pm Lomkholna: Malaysia, News, World\nMalaysia PM Najib Rajab in August 1 ni aa, kipan in National Security Council cih thukhaamthak khat hongbawl khia ta hi.Hih thukhaamthak abawlkhiatna ahang pen Malaysia kumpi langpangte khauhpaitak in bawlsia in thubawl theihna ding leh PM Najib in thuneihna nakpitak in aneih semsem theihna ding ngin-na hang tawh hidan in thukhaamthak abawl khia ahi hi.\nHidan tukhaam abawlkhiatna hang in Malaysia gamsung mun khat pepeuh ah (seurity threat) lungmuan na alinglawng sak buaina apian na munte ah kumpi lam pan in thakhat thu in (martial law) galkap ki-ukna thukhun zatkhuan nei thei ding uh ahi hi.Tua ahih man in hih PM Najib makaih National Security Council te in ciangtan na aneihna munte ah (warrant) palo in mi matkhuan,thusit,thudot khuan te neithei ding uh aa,Mawtaw,Saikel te zong khawlsak in thusit,thudot khuan te neithei ding uh aa,tuakhitban ah Inn building te ah lut in thusit,thukan-na leh mi matkhuan cihte zong neithei ding uh ahi hi.\nPM Najib in tulaitak aa, aphutkhak (politic) gamvai le upadi vai tawh kisai vai tuamtuam te ah thuk-kikna aneihtheihna ding ngin-na hang tawh hibang in akhauhpai mahmah thukhaamte abawlkhia ahi hi ci-in kigensia ngeingai hi.Tuakhitban ah hih thukhaam hang in lampi tung lungpho neihna te ah akihel nuam mipi te aa ding in lauh-huai dinmun hong hita hi ci-in Institute for Democracy and Economic Affairs ah thunei khat ahi Wan Saiful Wan Jan in gen hi.\nPM Najib gen-na ah hibang in thukhaamthak kabawk khiatna ahang pen migilo te dalna ding aa,kabawl khiat a hihi ci-in gen aa,ahi zong in (opposition) alangpang lamte gen na ah PM Najib makaih kumpi alangpangte bawlsiatna ding ngiat aa hibang in thukhaaam abawl hi aa,Democracy ii thupitna,\nmanphatna,kalsuanzia te abeisak nuam dinmun hita ahihi ci-in (opposition) alangpangte lamte in gen khiatna nei uh hi.Mipi pawlkhat te leuleu in hibang in thukhaamthak abawlkhiatna ahang pen (opposition party) te abawlsiat,asuksiatnop man hikha ding hi ci-in mipi pawlkhat in lung patauhna nei uh hi.\nPrevious: Thai gamsung aom Kawlgammi nasem 10,000 val kiciahsak\nNext: Gam khempeuh lakah mi huhzopen 1 na Myanmar in nihvei ngahkhin\nThai kuahawm sungah ni 9 sung amangcip naupang 12 leh asiapa, akigawm in mi 13 te kimuta\nThantlang leh Zu dawn vai ~ Pau Do Lian\nPa Nang Sawm Sang (Buanli, Jasuan Kawngte) in hongnusia\nFacebook te neihsamah ahi Instagram kilimzat semsem, khasim mi 800 Million te’n zangden\nTheihhuai kasak Min leh Khuamin atdan pawlkhat


url: =TEARS GOSPEL OFFICE HONNA LEH STUDIO HONNA – Tears Gospel Ministry\nTEARS GOSPEL OFFICE HONNA LEH STUDIO HONNA\nCategory Hungelna, Tears Gospel Ministry\nKhitui Gospel Nasepna pen pawlpi khat peuhpeuh bulphuh a kikalsuan hi lo ahih manin sawm a khat cih bang om lo hi. Nipi sumpi don cihte zong om lo hi. Crusade a kibawlna munte nangawn ah inntekte ading lobuang sumpi kidong ngam ngeilo hi. Tua ahih manin Khitui Gospel Team ah fund om ngeilo hi. Mission nasepna lamah mite lawpzaw ahih manin mission adingin bel fund kinei zel zaw hi. Tua hi a, zum inn khat ih deih mahmah hangin kinei zolo den hi.\nPasian in hong hehpih tawh Khitui Gospel Nasepna kum 20 a cin ciangin zum inn (Office) leh lakhumna (Studio) kinei zo pan hi. Pasian tanu Huaino in Topa’ sawlna tawh hong lamsak hi. That nih hong lamsak hi a, a nuai lamah studio a tung lamah zum inn dingin kizang ding hi.\nHih inn sung panin Mission Nasepna, Crusade nasepna, Lai nasepna, Video nasepna, Audio nasepna tuamtuamte kisem to ziahziah ding hi ta hi. Pasian minphatna music hoihte, la hoih nonote hong piang khia ding hi.\n1.1.’11, 1:1:1 PM lian in honna keinei hi. 1 bekbek 7 a phak laitakin Rev. Hau Go Kham (Emmanuel Baptist Church) in a Siampi puan silhin Zuminn leh Studio honna khau atsatna nei hi. Tua khit ciangin Zum kongpi leh Studio kongpite honna nei a, mipite tawh Vanglian Pasian tungah apna nei khawmin a tawpna ah kipsakna Rev. Hau Go Kham in kammal vanglian kilawm tawh Pa Pasian tungah apna nei hi.\n1 bekbek 7 laitakin a hon nopna thu pen Evan. Langh Do Khup in hih bangin gen hi. “1.1.1991 kumin Singgialte khua khungah Singlamteh phutin Pasian tungah khitui tampi luangin ka thungetnate Pasian in hong za a, lawhcinna tampi pia hi. Tu in kum 20 hong cing ta a, 1bekbek 4 a phak laitak a ka thungetna pen 1 bekbek 7 a phak ni in lungdamna hong kosak hi,” ci-in teci pang hi.\nKhitui Gospel Video Nungak tegel ahi, Ngaih Anglai Cingno (San) leh SianAnglai Ah Cingno (Nuam) in inn hon nading pakkhau tawi uh a, Zo ngeina puan kilawm mahmah tawh kizem uh ahih manin Zomite hong lamto Pasian ahihna kilangsak mahmah uh hi. Phaitam lam Zum leh Studio honna a a kiman a kiman khit ciangin Khitui Gospel Home inntual ah biakpiakna hunpi kizang leuleu hi. Pawlpi panin Pastorte upa makaite hong pai kim thei uh hi.\nKhitui Gospel Zum leh Studio hong lamsak ahi, Huaino in Khitui Gospel Teamte a laikhak Emmanuel Pastor khat ahi, Lia Ngaih Lun in mipi mai leh a nungta Pasian mai ah sim khiatna nei a, Pasian adingin kiniamkhiatna tawh a neihsa tampi a pia khia Pasian tanu laigelhte mipite in lamdang leh thupisakna tawh dai dide in ngai uh hi.\n«WEBSITE NUNGTA KIK TA\nZO DAMTUI PIAKNA»


url: =President Trump in “Travel Ban” athak letmat thuhna neikik leuleu ~ ZD :: ZOMI DAILY\nposted on 7 March 2017 at 9:09 am UTC+9:30 Lomkholna: News, Sawltak, USA, World\nUS President Donald Trump in Monday (Mar 06) ni in “Executive Order” athak khat letmat thuhna neikikkhin cih BBC News pan kiza hi. Tuasung ah Muslim gam 6 panin US lutkhuan pen ni 90 sung khakcipding cihi. Abeisa in US lutding akhamcip gamlak ah Iraq gam kihel himahleh hih Executive Order thaksung ah Iraq gam kihel nawnlo hi.\nUS lutding khakcipna “Travel Ban” atuak Muslim gam 6 tepen Iran, Libya, Syria, Somalia, Sudan, Yemen cihteng ahihi. Hih gam 6 tengpen ni 90 sung Travel Ban kipsuak dinghi. Iraq gam aki lakkhiatna pen akumpi in Visa Screening leh Data Sharing te abeisa sangin hoihtak leh limtak in semzawta uh ahih manini aki lakhia hi ci’n White House in genkhia hi.\nTuaban ah US gamsung alutding Refugee limlim pen ni 120 sung ki lutsakloding a, tuapen March 16 ni panin akipanding hita cihi. Ahi zongin State Department panin phalna apiaksa Refugee tepen US gamsung lutthei veveding cihi.\nHih Order thakpen Secretary of State Rex Tillerson, Attorney General Jeff Sessions leh Department of Homeland Security Secretary John Kelly te’n genkhiatna nei uhhi. US gamsung migilo te’n abawlsiatding patauhna leh gamsung bitnading National Security thupi ngaihsutna hangin Travel Ban akibawl, aki khakcip ahihi.\nTulian laitak inzong US gamsung alutsa Refugee 300 valbang ngongtat sawmna Potential Terror Offences om ahih manin, aki kancian laitak hi cihzong genkhia uhhi. Ahi zongin amin apuam athu akician in genbehna omlo hi.\nHih Executive Order thaksung ah tua biakna te masak zawding cih te kihelnawnlo cihi. (Gentehna: Christian te tuambawlding cih omtuanlo) Banghanghiam cihleh nungdiak in Trump Administration in Christian Refugees te deihsakzaw “Religious Discrimination” cih ki mawhsakna omkhin ahih manin, hih Executive Order thakah Christian vai hihel nawnlo hi. ZD Sawltak #zomidaily\nPrevious: Tuhun banghun hiam? ~ T. Sawm Lian\nNext: Kawlgam ah thonginn angak palik khatin thongsung ah vankhamzuak in kiman ~ ZD\nAki valhtum khindek Zomi te\nKuala Lumpur, Wangsa Maju vengsung aom Car Workshop khat meikangtum


url: =No compromise!! ~ Francis Lamthang :: ZOMI DAILY\nposted on 26 July 2015 at 9:53 am Lomkholna: News, ZomiQuavadis\nMikangte’ kammal zat theih zel khat pen ” No compromise” ahihi. Hih kammal pen ei Zokam in khia ning ka cih hangin mikangpau asiam eimi sungah tam lua ta ahihman in khial kha leng hong nungzuih pah nuam tam kha leh cih ka launa in hong meidawi sak a, tuni ciang dong agen kheh ngam lo ka hihi. Ahizongin kei upmawhna ah hibang hileh kilawm ka sa hi:\n1) Pu Zoland Thang in Zominam groupmail sungah thuthak hong khah khia hi. Tua thuthak pen ei mualtungmi teng kikaikhawm a thu a kikupna vuah Chin National Conference min tawh mualtungmi khempeuh pumkhat suak a, khauhual khat banga pan khop ding vai geel uh hi. ZCDte thukim lo masa pen pah lian uh hihtuak hi. Zomi min tawh ding khin ngengu napi Chin sungah va lut kik kuaukuau ding pen hithei lo takpi hi. ZCDte lungsim pen “Pasal tingteng, thu khensatsa khat tawh kalsuan khin ih hihmanin hamphatna tampi taanlawhna ding hiphial mah taleh Pasian hong piak ih minam min ZOMI mah atawp dongin dihpih ni” aci ngam hi ek mawk uh hi. Hih thu pen kei mimal ngaihsutna ah “No compromise” ii khiatna hi dingin ka ummawh hi. Tua mah bangin ZBC zong CBC tawh laih ding cih thu hong om ciangin minam it ZBC sunga ei Zomi teng mah na diang khia in na pusuak khia pah lian uh hi. ” No Compromise”…\n2) Khatvei ka hawhna khatah innteekte tawh Pasian thu pian dektak khat ka kikum kha dihdih uh hi. Innteknu in ” Lawm aw mikhat in numbat “3” pen khuplup sak lehang “M” tawh kibang a, thallup sak lehang “W” tawh kibang hi hong ci hi. Mite hong genna ah Upna icih pen atuamtuam hiphial mah taleh ih biak Pasian pen khat hilel hi. Ken hih thu pen sang thei mahmah ingh” hong ci laizang hi. Number “3” pen a bawlpa in khuplupsak, thallupsak mawkmawk dinga a bawl hi lo hi. Tangtak a ding ngiat dinga abawl a hihi. “3” pen “3” ding mah hi a, “W” leh “M” cihte tawh aki bat leltak hangin “3” mah hi veve hi. Nang upmawh, nang hoih sak leh nang santheihte a thupi hi lo zaw a, ahi te ahi bang lian a nasan theih ding kisam masa pen hi ka cinuam dektak hi. Hih zong mikangte’n ” No compromise” ana cih uh hiin ka um hi.\n3) Mikangte’n ” No Compromise ” acih khit nak uleh leitung a thugen siam pen na hi phial zongin a lungsim uh na khel zo nawn kei ding hi. Lawmte khat in ” Ka zi bel alu apei khit nak leh computer inzong tatnai nawn lo hi” acih bang dan a hihi. Azi in lu apei khit nak leh nungsoh lo, a lungsim khel themthum lo, kileh kik nawn kilkel lo cihna himawk hi. Hizong “No compromise” nam khat mah a hihi.\nAhi lopi khat ahi bangkek khat a sang thei cihte, number “3” hi gegu khin napi thallupsak, khuplupsak teitei cihte, ZOMI hi napi hamphatna khat peuh lunggulh man a CHIN kici thei ziauziau cihte pawl in cikmah hunin ” No compromise” cih kammal zang ngam ngei lo ding uh hi. Huihnunna lamlam ah a awn duaiduai pahpah MAU tawh kibang ngel dingin ummawh pong ingh. Zomite pen mi citak nam ih hihman in ahilo te ah “No compromise“ aci giapgiap ngam dingte hi hang. Ngaltang hapak sa tumkik ngei nawn lo hi, ” No Compromise “.\nPrevious: Zomi Community Canada Kumcin Khawmpi a (3) veina ah Tha Piak ding sapna\nNext: A mawh baang panmun (sinful role)\nNumei kizuakna pan asuahtak khitciang NGO khat kipan in mi cimawhte ahuh nupi khat ii thu


url: =Tagungshotels Bulgarien – Beim Testsieger HRS buchen.\nTop Tagungshotel in Sofia\nTop Tagungshotel in Varna\nTop Tagungshotel in Burgas\nTop Tagungshotel in Balchik\nTop Tagungshotel in Plovdiv\nTop Tagungshotel in Pomorie\nTop Tagungshotel in Bansko\nca. 97,4 km\nTop Tagungshotel in Borovets\nTop Tagungshotel in Veliko Tŭrnovo\nca. 129,1 km\nTop Tagungshotel in Sonnenstrand\nTop Tagungshotel in Razlog\nTop Tagungshotel in Nesebar\nTop Tagungshotel in Goldstrand\nTop Tagungshotel in Smolyan\nTop Tagungshotel in Region - Bulgarische Riviera\nTop Tagungshotel in Balkangebirge\nWellnesshotels in Bulgarien\nCity-Hotels in Bulgarien\nDesignhotels in Bulgarien\nBusiness-Hotels in Bulgarien


url: =Korin Nihna 13 | Siantongluan\nKorin Nihna 13\nTu-a ka hong paina ding pen a thumveina hita hi. Lai Siangtho sungah, "Mawhna a bawl khat peuhpeuh a thei mi nih leh thum a om ciang bekin a mawh hi, ci-in kingaihsun pan ding hi," ci-in a kigelh mah bangin tua bangin ka hong sem ding hi.\nA beisa hunah mawhna a gamtate leh adangte khempeuh kiangah, a nihveina ka hong hawh lai-in keima kam tawh ka hong gen bangin tu-in zong lai tawh ka hong gelhnop thu in: Ka hong paikik ciangin kuamah hong zah nawnlo ding ka hih manin gim na thuak pelmawh ding uh hi.\nKhrih in keima tung tawnin thu hong gen taktak mah ahi hiam, ci-in theihtelna na deih uh mah bangin tu-in na deihdeih uh na theita ding uh hi. Note tungah amah in na hong sep ciangin hong damhih hetloin khauhtakin hong hih ding hi.\nBang hang hiam cih leh thaneemna hangin singlamteh tungah a kikhai ahi zongin a hinkikna pen Pasian vangliatna hang ahi hi. Amah tawh ka kipawl manun kote zong ka tha uh nem a, ahi zongin note tungah na ka hong sep uh ciangin Pasian vangliatna zangin ka hong semkhawm ding uh hi.\nThu um taktak mah ihi hiam, ci-in nomau mahmah na ki-entel ciat un. Na ki-ettelna uhah a cingtaaklo na hih kei nak uh leh note sungah Khrih om ahih manin thu phawk un.\nNa ki-ettel uh ciangin a cingtaak mi hikim dingin ka hong lamen hi.\nKote in ka nasepna uh a tangtun zolo tawh ka kibangkha uh ahi zongin, kote nasepna a tangtun ding deih hilo zaw-in, note gamta khialkha loin a manin na gamtatna ding uh ka deihna uh tawh thu ka hong ngetsakzaw uh hi.\nBang hang hiam cih leh kote pen thuman nasepna a khaktan thei dingte hiloin a khanna dingin nasemte ka hi uh hi.\nKote deih bulpi pen note na cingtaak theihna ding uh ahih manin note thahat laitakin kote ka thaneemna uh zong ka nuam veve uh hi.\nNote siatna ding hiloin note phattuamna dingin Topa in kei tungah a hong piak thuneihna pen note tungah khauhtakin ka hong zatkhak lohna dingin lai a hong gelh ka hi hi.\nSanggamte aw, tu-in mangpha na man un. Na omzia uh na kipuahpha-in ka hong thugente na zui un la, khatlekhat kithutuak kilem takin na om un. Itna leh kilemna a piathei Pasian in note hong ompih ta hen.\nUnau ki-itna tawh khatlekhat kihopihin na kinam un.\nHih lai-a om Pasian mite khempeuh in note hong hopih uh hi.\nTopa Jesuh Khrih hong hehpihna thupha, leh Pasian hong itna, leh Kha Siangtho tawh kikholh theihna, note khempeuh tungah hong tung ta hen.


url: =Kimawlna Tualpi lianmahmah khat om hi. Building lianpi sungah adei tuamtuam ah a muhnop namkim lahna om kawikawi hi.Kimawlna namkim a khawk a khawkin kineihi. Pawi-en dingin mi tultul tampite pai uh hi. Pasal thahaat kidemna zong nei uh hi. Boxing kitupna pong 240 ciang agik pasal baan gaap kihual valval kitupna zong om hi. Khatpan a lawmpa tumpai hi. A khutlamto-in ' ken zo ing' cidanin mipilam nga veva hi. Pahtawina a kawngah kiteengsak hi.\nTua khit ciangin pong-600 kiim pasal pi-6 pi-7 kim vive Apes-zawngkuh lampai bangin kaak laanglaangin hong pusuak leuleu hi. Tuate trailer-motor golmahmah kaisak uh hi. Pipa bungpite pi-12 a saang khau khungin tua tungah tamlawnzo kidem uh hi. Suangtum beemkim diameter pi-2.5' pha ding sagih domin tausang tungah ngasak hi. Tua khempeuh a banbanin hihzo lel uh hi.\nTua kidemna sungah a neupen letmat-8" sau hi. A saupen letmat-10" sau hi. Hih mite sungah ei Asia mite kihelzo ngeilo kha ding hi. Ahih hangin tua mipa pen leitungah a min kiza lo hi. Nobel Prize piak dingin ki nominate ngeilo hi. Leitung pasal minthang taktakte kua bangte hiding uh hiam?\nPasian piak pasal-power.\n" Ta pasal haute pen thal-um dimin thaltang pua mipa tawh kibang-a, a galte kongvangah dakngam ding uh hi." ci-in pasal thupizia laisiangtho gelh kamsangte dongin gen uh hi.\nZomite i Pu i Pate zong pasal thupiseh minam ihi hi. " Ka Nu tapa hi-ing," kici ngei lo hi. " Ka Pa tapa hi ing," ci-in haksa thukhat peuh a omciangin pasal hihna tawh tha kila hi. Nuntakna nei khempeuh " Apa" kithupiseh zaw hamtang hi.\nZomite pahtak pasalte.\nNumei tungah thuneihna.\nTua bang mite pen Mawnlel taktak ahi hi.Zibeel pasalte zong kineumuh mahmah aa " Mawnbeel " mah natangsak uh hi. Zomite in numei suan leh khak zui-in khangsimlo uh ahihciangin Mawnlelte pen hunkhat ciangin sanggamsel bangin hawmkai thei hi. Numei pen a kilawmzah sangaa pibawl pen in pasalte vaangkiamna ahi hi.\nAPUALAM TAWH KIZOPNA-AH.\n" Honesty is the Best Policy" Hih mikaang paunak pen mangngeilo ding hi. Khat sangaa tamzaw mihing omna khempeuh ah thumanna, cihtakna, kisam hi. Ciampello mihing pen pasalmuanhuai hihna namkhat ahi hi.\n* Nupa kikaal paubaanglo ding hi. Pasal picing pasal taktakte pianzia ahihi.\n* Guallel a lungkiatlaitak leh daupahun aa lungsim kilamdang tuanlo\nmite pen pasalpil pasal lungtangpha ahi hi.\n* Bangbang biakna ahizongin a pomlaitak biakna tungah thuman\nin citak pasal lungtang pha ahi hi.\n* Gam leh minam puapaih ngeilote pasal taktak ahi hi.\nZii itna bangci zat ding.\nTuteng " Zii nei leeng cih thulu hong laang mahmah hi. Numei a tamzaw pen a puakkhamlo bomtang ahi hi. Tua bomtang zangno a cingdingpen a pasal ahi hi. Zii it ding ngaihding cihpen gen phapha zong kisam kasa kei hi. Tua itna bangci zat ding, cih thupi zaw kasa hi.\nItna thakiam saklo a, Zi-gilo kam hubitzote pen pasalpil pasal picing ahi hi. Nu leh Pa, pianpih sanggamte itna kiamlo a, zi-iit na khotak neite pen pasal picing ahi hi. Zii leh innkuansung kigualnuamsak pasalte pen pasal picing pasal pil ahi hi. Sia leh pha khenlo lo a " zite cih bang bang " mangmawkte pen thal-um sungah thaltang omlo, galsim dinga kuankhia pasalhai tawh kibang hi.\nKamkaih khau khahsuah ken.\nZii pen saatding leh velh ding hilo hi. Zuun ding leh puahding ahi hi. Pianpi haina leh zawngkhalnate simmawh zawh thawh ding hilo hi. Dom ding leh panpih ding ahi hi. Sangnaupang pillo a saatsaat siate a haimah ahi hi. Ziite pen sangnaupang bangmahin pantahin hilh ding hi. Khuttum leh ciang zang ngei kei in. Ahoih gamta ding thuhilh pelh ngei kei in. Na it mahmah khaipote nakhoi mah bangin khoi in. A tungaa om natna lungnote paihkhiat ding lau kei in.\nNumei uksiamte mipil mithahaat ahi hi. Mawnlelin dai ngeilo ding hi.


url: =Zomi Tennis Association (ZoTA) or Zomi Tennis Club (ZTC) pan US Open Tennis Champion\nKong it Zomi khangno khanghaam a kua maciat:\nIh Zomi tanu tapa (Zota) te sung ah ZoTA a kici Zomi Tennis Association or ZTC a kici Zomi Tennis Club a cih a om lam na za kha na thei kha ngei maw? Na zak ngei kei leh za ngei kei kha mah niteh. Ken zongh za ngei kei ingh. Om naai lo hi ding hi. A om khit zenzen leh bel hong maaisak un.\nSanggampa Thomas Tuangpu in Zomi North Cup (Soccer or Football) tawh kisai lai hong khah khiat ciang iin ka lungsim sung ah Soccer or Football te ban ah Zomi sung ah Tennis zongh Zomi makai te in hong lamsaang (promote) le ucin ka deih mahmah denna hong pulaak nuam ingh.\nUS Open Tennis peen August 25 ni pan September 8, 2014 kikaal sung teng hi aa ih zo pah kei ahih zongh iin US Open Tennis ah Wildcard beek tawh a kihel zo Zomi nungak tangvaal (lia leh taang) khat leh nih beek hong om leh kipakk zen si ning ee cici kha ingh. Bangh hang hiam cih leh CiCi Bellis a kici Catherine Bellis peen kum 15 a pha US nungakno khat hi aa leitung aa numei tennis siamte lakh aa top 12na nungak khangcingsa khat Dominika Cibulkova, peen, 6-1, 4-6, 6-4, best of 3 ah 2-1 iin zo hiau mawk hi. A thu a sim beh nuam te in a nuai aa link pan na sim beh un.\nKa sunmang (daydream) ah tu laai Zomi lia leh taang te peen pil thei, siam thei, hat thei, tei thei mahmah ihihmanin ih tanu ih tapa te sport a kin a om khak zenzen leh tennis ah pantah lengg leitung bup aa a minthang, Zomi lia leh taang,tennis superstar a sawt lo iin (kum 5 pan kum 10 sung iin) nei thei ding hihangh. Banghang hiam cih leh Tennis ih cih peen soccer/football pai zia tawh kilamdang mahmah hi.\nFootball or Soccer ah regional level, national level, etc. ah Zomi khat ih kihel theih nading iin team member mi 11, leh reserve tawh 14 or 15 sung ah hong kiteel kul aa a siam tampi te lak ah ih siam mahmah veve ahizongh'n hong huhding mi (background) ih neih kei leh soccer/football tawh Zomi lia leh taang te khat peuh a hong kiteel ding peen lamet huai het lo iin a minthan theih nading 0.001% zongh om lo hi. Piiang ngei vet lo ding hi a ci nuam phial hi'ng.\nTennis peen tua bang hi peuhmah lo hi. Uuk takpi peuh le cin kisin, kisin, kisin, kisin, le cin siamsem, siamsem,siamsem,siamsem sem iin single or double ahizongh'n na hanciam nak leh tennis player minthang na suah theih nading lampi hoih mahmah hi. Hong deihsak, background, meel theih cih kisam vet lo hi. Tennis court ah na kimawlna ah, Tennis Club ah na kimawlna ah zo toto peuh le cin politics (nainganyay) om peuhmah lo iin nang leh nang kilamm to iin kuamah in hong nencip theih zongh hi peuhmah lo hi. Na hanciam nak leh leitung bup ah mi minthang leh mihau khat a suak thei ding hi teh. "Seen leh kik theih lengh maw" ci iin kei bang khangno kik nuam phial ingh. Naaupang kik iin khangno kik lengh tennis hoih tak kisin nuam lua ingh peuh ci thei ingh.\nZo lia leh taang khat peuh in tu kum US Open tennis ah Champion a ngah ding iin sehpong hiau lengg kaal 2 sung iin a nuai aa zah sum ngah thei ding hi. Single hi taleh double hi taleh numei leh pasal a sum ngah zah uh kibang hi. Pasal te best of 5 kimawl aa numei te best of 3 bek kimawl sak hi. Ki zomh lo pi iin genpak lengg numei pasal equality ci napi prize money bek ki equal sak in a kimawl tanvei uh a ki equal sak loh uh peen makai te in equality cih a ngaihsut dan uh tuamdang sa sim pian ingh. Bangbang ahizongh'n a letsong (prize money) ngah ding uh peen:\n1. Single champion $3,000,000.00; runner up $1,450,000.00\n2. Double champion per team $520,000.00; runner up $250,000.00\n3. Mixed double champion per team $150,000.00; runner up $70,000.00\n4. US Open Tennis ah kimawl di iin luut thei himhim aa first round ciang bek ah zongh a lelh pah mah leh zongh $4,551.00 ngah laai veve hi.\nKa khialh khak leh a kicing zaw aa a sum ngah zah ding uh a dangdang te zongh a thei nuam te ading iin a nuai aa link pan na en un.\nTua ahihmanin Zomi u leh naau, lia leh taang, suan leh muan makaite aw, ih Zomi khangno te mi minthang mi hau hong suak iin Zomi a hong laptoh theih nading uh sport lam ah Tennis peen a hoih peenpeen khat iin mu kahihmanin Tennis zongh hong lamsaang unla, ZoTA or ZTC cih bang dan kipawlna hong sawm khia iin hong geel unla kum sim iin kidemna pawipi hong geel le ucin Zomi laptohna khat a hong piiang thei ding iin lamen ingh. Hih Zo lia or taang khat in a sawm aa khat peen ama it pawlpi ah hong khia leh $300,000 hi ding aa second tithe, a sawm aa khat a nihna peen Zogam ading iin hong khia leh; tua ban ah hi bang Zomi lia paal taang paal tampi pantah iin nei zo lengg, ih Zogam hong paallun dinghi.\nHih peen sport lam pan ih Zomi lia leh taang te ading ka deihsakna tungtawn aa ka sunmang (day dream) hi. Genkhialh a om leh hong maaisak ciat un.\nDeihsakna tawh laigelh,\nMungno (Gin Sian Mung Gualnam)\n4/26/2017 05:08:02 pm


url: =Zomi innkuan pihte,\nTedim BAG pawlpi mi a hi Nurse Hau Sian Cing, (Nurse, St. Luke Hospital, Singapore) in October 10, 2014 ni in Singapore kumpi piak Excellence Service Gold Award pen, Parliament Secretary of Health in hong piak sak hi.\nPahtawi na ah minphatna (tropy), lai certificate le sum nam thum om hi. Nurse Hau Sian Cing in kum 3 sung a kizom in pahtawina ngah hi.\nTua ni in, poster golpi ah Nurse nu photo golpi le a ki interview na ki tuang sak in om hi. Topa Pasian in zomi te khat leitung bup level ah pahtawi na hong piak sak na thu Tedim Thukizakna Lai pan aa a ki suak sak, kong hawm sawn hi.\nPasian in na om na ciatciat uh ah hong laam sang toto lai ding cih mang gil kei un. Tua ding in zong hanciam mahmah na ki sam hi.\nHong hawm sawn,\nRev. Dr. Tung Za Pau\n12/8/2016 11:35:49 am\nNo doubt that being nurse is not easy and she have to do hard effort for that. Sometime nurses have to work for 24 hours non stop in emergency situation that make their job more hard and tiring.\n12/26/2016 01:54:13 am\nCertainly that being nurse will not be easy and she have to do hard efforts for that. Sometime healthcare professionals have to work for twenty four hours non stop in emergency situation that make their job more hard and tiring.


url: =Cing Khup leh Ngam Bawm Ni (Valentine’s Day) ~ Lian Muan Kim :: ZOMI DAILY\nposted on 10 February 2019 at 12:40 am Lomkholna: Article, Lianmuankim\nIh theihsa mah bangin February 14 ni pen Valentine’s Day (Cingkhup le Ngambawm Ni) kici,leitung gam tampi le pawlpi tuamtuamte (gtn: Anglican, Lutheran) in ni thupi/pawibawl ni khat-a a zat uh ahihi.\nCingkhup le Ngambawm Ni  a  kicih  zah  khatin  lawm  kingaite  tukhawm  khawlkhawm  uh  a,  letsong tuamtuam ahi zongin card tuamtuam ahi zongin a kipiak ni uh ahi hi. Tu hun ciangin lawm kingaite bek zong hinawn lo, nupa a hikhinsate leh a kingai nai het lote nangawn in zong ki-itna nosuahsakna leh kingaih theih na dinga kimuhkhopna ni-in zang uh hi. Kingaih pah na ding hi ta se kei leh gual-en loh na ding, cihna tawh tangval khat in nungak khatpeuh niangtuisai peuh ansai peuh ah zawnin paipih thei hi.\nHun danga i hopih ngam het loh khatpeuh zong hih Cingkhup le Ngambawm Ni paulamin kisam khia thei, kizawn khia thei bilbel ahih manin hih Ni hong tun ding kaal kingaklah thei gige hi. Hih bang Ni hoih hong piankhiatna thu tawmkhat kikum ni! Valentine’s Day pen Saint Valentine min kipuasak hi-a, a taktakin bel Valentine Ni cihna hi lel hi. Hih St. Valentine pen kiten khuan a ngah lo lawm kingai galkapte a kitengsak sim zel pa hi-a, lawm kingai kiphal lote a lainat mahmah khat ahi hi.\nTua banah upna hanga bawlsiatna a thuak thu-um mite zong ahih theih zahin huu-in huh-a, Zeisu itna a lakkhia den khat zong ahi hi. Tua banga na hoih tampi a sepna hangin thongkiat lawh liang zel ahih manin pahtawihuai kisa hi. Tua hi-a, ama min a pua ni khat sehkhiatna tawh pahtawi dingin kithukim ahih manin Valentine’s Day dingin Eastern Orthodox pawlpite in July 6 ni seh uh a, Western pawlpite in bel February 14 ni seh uh hi. Western pawlpite mah thahatzaw uh hi ding hi ven amau seh ni ahi February 14 ni pen Valentine’s Day ni-in kithei zaw leh kizang zaw ta hi.\nThu-um khangnote aa dingin hih Cingkhup le Ngambawm Ni pen ni thupi khat mah ahi hiam, ei tawh kisai maw kisai lo, ei aa dingin zat huai maw zat huai lo, zawl la khawng e leh – sak huai maw sak huai lo, cih dotna tuamtuam om thei zel ahih manin Laisiangtho (LST) in ki-it kingaihna tawh kisai bangci gen hiam, cih a tomin kikum ding hi hang.\nLawm kingaihna tawh kisai Pasian ngiat in thupi sa ahih manin LST Lui bu 39 sungah bu khat (Solomon La) pen ki-it  kingaihna  kammal  bekbek  tawh  kidimsak  hi.  Pawl  khatte  in  hih  Solomon  La  pen  Zeisu  in  pawlpi  a  itna  a genna hi, ci mawkmawk uh hi. Hi het lo hi. Ki-it kingaihna bekbek mah kigen a, a kingai mawkmawk ciang bek zong hilo-in a kitengkhin ta (nupa khinte lupna siangtho, Heb 13:4), sung le pua a kisel/kituam a om nawn lo zah dongin  kigen  ngiatngiat  hi. \nHoih  kisakluatna,  namtui  kisakna,  limci  kisakna,  kilunggulhna,  khat  le  khat  nop kisakna, lungsim khempeuh suahkhia-a kikholhkhopna-a kipan (genngam/hang nong sak luat leh LST gen banga a gen ngam nai vet lo hi lai) ki-it kingaihna tawh kisai vive ki-im vetlo hi. Hih a ki-im vetlo teng mah zong a thu-a kigen bek hilo-in la-a kisa, numei pasal a kidawng ngiatngiat uh hi-a, mun khatkhatte ah bel sakhawm (chorus) ngiatngiat zel uh hi. Israel-te bang in hih Solomon La pen Paisan Pawi a bawlsim (kumsim) ua mipi mai ah a simkhiat det khat uh ahi hi.\nTua hi-a, ki-it kingaihna thu kikupkhopna, ki-it kingaihna la kipaihna leh ki-it kingaihna hanga i kholhkhopnate pen Pasian ngiat in thupi a sak ahi hi. LST Thak Pasian kammal ahih zah khatin LST Lui zong Pasian kammal mah hi a, Matthew/Mark/Luke Pasian kammal ahih mah bangin Late/Paunak/Solomon La zong Pasian kammal mah hi.\nPasian in Kha sungah kibual-in nuam i sak ding hong deihsak mah bangin itna siangtho sungah kibual-in nuam i sak ding zong hong deihsak hi. Khangnote in ki-it kingaihna ah nuamsa-in (siangtho nuntakna nei veve) nupate in zong ki-it kingaihna sung mah ah a nuam thei pen-a a om ding uh Pasian deihna ahi hi. Lian Muan Kim\nPrevious: Malaysia ah Myanmar gammikhat kithahna hangin adang Myanmar mi 6 matthuak\nNext: 80/20 Pareto principle leh 99/1 Christian principle\nPasal khat alu ah temta kiphutsa in amathu in zato zuanzo


url: =17. Gamlapi Mual Tungah | The Old Rugged Cross ~ MUC\n17. Gamlapi Mual Tungah | The Old Rugged Cross\nAdmin 10:05:00 PM Articles, Christian Hymnte Tangthu\n17. Gamlapi Mual Tungah\nGeorge Bennard (1873-1958) George Bennard (1873-1958)\nLa makai khatpeuh in mipite la a teelsak sima kitel den la ahi hi. Hih la a phuakpa George Bennard in 1913 kuma a phuah hi a, 20th century sunga la kiphuak lakah a kideihpen khat ahi hi.\nHih laphuakpa George Bennard bel America gam Youngstown, Ohio-ah 1873 kuma suak ahi hi. A nu leh a pate tawh Albia, Iowa ah kisuan uh a, tua panin Lucas khua ah kituah uh hi. Tua khua ah a ten sungun Bennard in Zeisu Khazih a Honpa le a Topa in sanga piangthak hi. Kum 16 a phak ma-in a pa in sihsan-a, Salvation Army ah lut hi. Salvation Army sungah Bennard leh a zi masate officer-in om uh hi.\nMethodist Episcopal Church sungah ordination kipia-a, a nasepna kithupisan mahmah hi. Kum tampi sung revival cialpi bawl-in kitaaklah mahmah hi. Khatvei, a cialpi bawlna pan Michigan lam zuan-a a ciahna ah haksatna lianpi tuaka, singlamteh khiatna ngiat leh Sawltak Paul in Khazih tawh thuakkhopna a cih bang hiam cihte nakpi-in ngaihsun pha hi. Hih thute a lungngaih kawmin singlamteh i cih biakna sunga “lim” (symbol) khat bek hi lo a, lungdamna thu laigil ahihna phawk hi. Hih la a phuahna tawh kisai Bennard in hici gen hi:\n1913 kum ni khat Albion, Michigan ah ka om laitak hih la ka phuah nopna hong suak hi. “Gamlapi Mual Tungah” la phuah ka kipan hi. A masa-in a aw ka phuak hi. A lamal ka gelh masakte ki cing zo ka sa kei hi. A tawpna ah tu-a bangin ka phuak thei-a, ka lungsim tawnga keima’ lunggulhnate tawh kizui-a ka phuah ahi hi. A sawt lo-in, June 7, 1913 ni-in Pokagon, Michigan ah kisa-a a kisak masaknapen ahi hi. Pawlpi sung ahi lo a pua lama a kizak masaknapen bel Pokagon-a Chicago Evangelistic Institute-a a kisakna ahi hi. Mi tampi’ zak-a kisa hi a, tua huna kipan kideih mahmah pah hi.\nHih la a phuah khit phet-in George Bennard in a lamalte Charles Gabriel khak pah hi. Gabriel in a sawt lo-in mikim’ deih la khat hong suak ding hi, ci-in gena, a gen bang teekteekin a kiphuah khit a sawt lo-in mikim’ deih la khat suak pah takpi hi. Hih la a phuah khit kum 40 sung Bennard in a evangelistic nasep zomsuak lai hi. Gospel la dang zong phuak sama, ahi zongin hih la zah-a minthang om lo hi. October 9, 1958 ni, ama’ kum 85 a phak laitakin George Bennard in tua “singlamteh” Pasian’ piak “kham lukhu”-in khek takpi hi. A nuntakna a nunung lamteng Reed City, Michigan pana a gamla lua lo “lampi gei”-a a inn ah teng hi. Tua a tenna inn gei-ah pi 12 a sang singlamteh khat kiphut-a, tua tungah, “Gamlapi Mualtungah Singlamteh Tul Gemgam – hih la a phuak George Bennard’ tenna Inn” ci-in kigelh hi.\nThu um mite in singlamteh a kibia hi lo-in singlamteh tunga si Zeisu Khazih bek a kibia hi, ci-a kigen zong za ngei zel ding hi hang. Ahi mah hi, ahi zongin singlamteh ngaihsun lo-in i Topa’ sihna zong kingaihsun thei tuan lo zel hi.


url: =Melbourne Khuado Pawi 2015 :: ZOMI DAILY\nposted on 3 November 2015 at 10:06 am Lomkholna: Australia, News, Zomi\nNovember kha ni 2,2015 Ni in, Australia Gam Melbourne Khuapi ah Zongei na a hi, KHUADO PAWI nuam taak in ki bawl thei hi. Australia gam ah Melbourne Khuapi pen ZOMI te a tam pen na khua pi zong a hihi. Tu kum Khuado pen Zomi Association Australia Makai thak te i, Vai sai na a khat vei na zongh a hi hi. Ni taak nai 5 pan in Khuado an a hi Vaimim leh Bawng sa huan ki ne ma sa in , Ni tak nai 6:20 PM in Khuado hun ki pan thei hi.\nA masa pen in Mipiding to in, Australia Anthem leh Zogam Lapi ki sa ma sa aa, tua khit ciang in, Ki pat na ding Rev David Mungpi (FGA) in ki pat na ding thu nget na hong neih sak hi. Tua khit ciang in Zongei na Phit Laam ki zom to in, LAsak na tawh ki zom suak pah hi. Tu Kum pen a diak in UK pan hong pai Sia Zam Pau leh Kawl Gam pan hong pai Rev Go Nang zong hong ki hel thei aa, han thot na tom kiim zong hong nei thei uh hi.\nTua khit ciang in Khuado thu gen na Pa Thang Khan Dal in hong neih sak in, a ki zom in Zomi Idol Esther Sian leh Melbourne om Lasa siam tuam tuam ten lasak na hong nei to suak hi.\nTukum Khuado ah Melbourne om Zomi Pawlpi tuamtuam pan Zongei na Laam ki dem na ki bawl aa, a hi zong in Pawlpi 2 bek hong ki hel thei a hih man in , tua pawlpi te ngel Zongei na laam ki dem na zom to suak aa, A khat na pen MBCC pawlpi in ngah in , a 2 na pen ZMC pawlpi in hong ngah uh hi. Ni taak nai 10 in hun te ki man siang ta aa, Melbourne ah Khuado pawl a pai mi mal , Naupang ki hel vet li 230 kiim bang ki pha hi.\nPrevious: Ka muhpak US Gamthu pawlkhat – 37\nNext: Dahna leh Thunget sakding cialna ~ Pa Pau Nen Mung


url: =Lungleng Khuangaih Kam A Masa Pen Annkuang Umkhopna\nZampi Innpi, Mingalardon Wirelet,Yangon\nTuesday, 17 December 2013 [Kap Khan Khual]\nZCD Headquarters: Wednesday, 11 December 2013 a Pathein thong pan hong suakta Pu Khen Za Chin in Pu Song Do Langh innkuan (Zampi Innpi, Mingalardon Wirelet) leh ZCD tung lungdam annkuang um pihna meipum (Bawngtal) khat Pu Song Do Langh inn ah zanni, Monday, 16 December 2013 in lungkim huaitak in kizo hi.\nPu Vungh Sian Lian (Khenno's laizom sanggam) in, "Lungdamko ci-leng i koh ding ve ve. Lundam cih kammal khat bek tawh lungdam ki thuk zo ngeilo ding. Holimna annkuang umkhawm" ci-in hong sang sak un cih leh, "Lungdam thu, a ki gen zo leh a ki thuk zo ngeilo ding hi!" ci'n hong pulak hi.\n“Mi ading a bangmah ahihloh hang, ko ading asisa hong tho kik hi!” ci-a Zampi, Tonzang Township pan ngaplo pi pi in azakphet in Pu Suan Khan Chin (Khenno’s sangam) in Pu Vungh Sian Lian Zampi a, ani si-delh apai hong zui suk pah hi.\nLamkal (Kalaymyo) pan Pastor Pu Vungh Sian Pau (Khenno’s sanggam) in zong hamsa tang’pi mah in “Ka sanggam ka ngaih luat man hi!” ci-in hong tonkhawm pah uhi. Zampi Innkuan-Yangon leh ZCD-CEC aman theih teng tawh zanni 3:00 pm in Pastor Pu Vungh Sian Pau in kipat thunget hong ngen in hun nop tomkal khat hong uk hi.\nPu Suan Khan Chin in Pu Kai Tuah (Kai Tuah-Khual Khen-Tuah Za Lian-Khen Za Chin) laphuah pawlkhat:\n“Simlei leh thangvan kal a ngol tui tung a tang leng siam in ka ki hek ngi ngaei hi e;\nTang leng siam in ka ki hek ngi ngaei hi e, vontawi lianu sinlai zang gu bang zen e” ci’n hong sut in, aban ah:\n“Ceu lui lum suang ai sa hi aw, phung tawh zek zek nuam ing e;\nKawlt kawl damtui ningzu hi aw, gual tawh dawn dawn nuam ing e” ci-in lunggulh la kigen ngei khat hong gen lai hi.\nA phei lang khat pen ZCD tang in Pu Chin Sian Thang, alang khat pen Pu Song Do Langh, aliang khat pen Pi Cing Gel Niang (Niangpi), aliang khat leu leu pen Pu Kap Khan Khual ki tan hi.\nPu Chin Sian Thang, ZCD-President, in zong Pu Kai Tuah late:\n“Thang i nen a kapat phu aw, tang ka khan a cik a lakloh ding aw e;\nHuang suan zozam ngelkai kung cin no aw e, gua bang hing a cik a ngil lo ding aw e”\n“Lia leh tang tam bang ki tawi un nun nop tom kal khat hi e;\nNun nop tomkal khat hi e huihkhi dam lai kal hi e”, hong sut in Pu Khen Za Chin khanggui hong sut hi. Pu Tuah Za Lian @ Lian San (Thual Zen gal i-cih a, makai khat) a kiphuah “42 mei bang hong khang, na tai o Thual Zen, Lian San India gam dong”cih zong gamvai leh minamvai ading asep teng hong gen khia hi.\n“Pu Kai Tuah pen Zampi khua sat hi-in Mikang (British) kumpi in zong mi thupi khat in ciam teh hi.” cih zong hong gen hi. Pu Khual Khen zong piantit (France) pai khat a hi hi.\nPu Song Do Langh in zong itna bulphuh in hong pai teng lungdam ko in, “Khen Za Chin nu pen ka ni hi-in, ken sa ka gawh zawh leh a hi zong amau sa hong gawh leh a hi zong a ki lawm hi.” ci’n hong pulak khia hi.\nPu Khen Za Chin in “Ka suahtakna ding hong vaihawm pih pen ZCD, hong vanpi teng pen Zangkong u leh nau teng. Lungdam mah mah ing !” cih hong pulak hi. Pastor Khup in annkuang um khopna ding 4:00 pm in thunget khit ciang annkuang ki um hi. Topa sung ah hun leh la teng gual nuam tak in ki zo hi.\nNote: Phonetic, awsuahzia, in "Cin" i-cih nop pen "Chin" in malgawm leng dik zaw ding hi.


url: =Tedim khuapi khantohna le Chin State bup motor hawlte omna mun :: ZOMI DAILY\nposted on 13 December 2017 at 1:11 am Lomkholna: News, Tedim, Zomi\nTedim khuapi pen khangto mahmah in gam kikhelna huzap in kum khat le kum khat kilam dang mahmah hi.\nChin state sungah Khuapi huam kua (township-9) omna lak-ah Tedim khuapi huam pen mi atampenna khuapi hi-in State buppi sang nga (teng nga) phalo aomna lak-ah sang khat pen Tedim khuapi huam ah om hi.(ref.2014 census)\nTedim khuapi huam sungah zong Khuapi thak KHAIKAM khuapi (Town) om hi. Khuapi thak behlap taak ahih manin 2016 kumin kibeh lap a Kalay University zong Khaikam University in a kilaih ding, mipi’n lunggulh ta hi. Banghanghiam cih leh Tedim khuapi huam sung Khaikam khuapi ah om hi. Khuapi thak behlap dingin khuano inn zaguk val apha khuano 4 bang Tedim khuapi huam ah omlai hi.\nTedim khuapi huam sungate kampau zat pen Tedim khuapi pan ong piangkhia aw-kaih tuamtuamte kigawmna kampau ahihzah khat in Chin state buppi ah zong akilimzat kampau khat le State bup sungah kawlpau zom ah akizang kampau hi.(ref. Hakha decleration on chin state development Actor2017-chin state gov.)\nChin state sungah ngeina pawipi athupi pen cih theih bang hiam cih leh Chinstate kumpi ciapteh ngeina pawipi “KHUADO” bek ompan bek hi. 2016 pan kumsimin Chin state kumpi-in vaihawmin state level Khuado pawi kibawlto ding ci hi.(ref.Salai Isace Khen ,Minister o\n1920 hunlai kalsim in Akihawm thu kizakna pen Tedim pan ong piangkhia kampau tawh kihawm in Chin Hill News kici hi.(ref. chin hill news /Tedim thu kizakna ,lom 5/hawm 2)\nChin state buppi sunga minam tuamtuamte’n asan theih mahmah Lai pen nidang kinei in ki mansuah a tuakhit zawh Tedim khuapi huam tualsuak Pu Pau Cin Hau i agelh khiat tualsak lai Zotuallai/Zo scrip zong Tedim khuapi huam pan apian ban ah Tedim pan apiang kampau/aw tawh alai akigelh hi-in chin state ah hibek om hi. India gam Churachanpur/lamka ah Zotuaĺlai 2017 pan ZOLLS makaihna tawh kisin toto ta in India kumpi tawh kizopna om hi a gamkhat minam lian khat lai/scrip kisam hi.(ref.Dr. Dal Sian Pau , GS of ZOLLS kihona pan)\nTuaban Pu Pau Cin Hau in pawlpi phuan a Laipian pawlpi ci-in 1913 malam in mi khangtote in laipian pawlpi cihzah dong in chin state sung le India manipur le mizoram naleng dongah mi lunglut mahmah khat naleng suak ngei hi.\nTuhun in Tedim khuapi athupi sak SIANGSAWN zong Laipian upna pan in akasuk upna hi -in Kumpi te na ngawn in alunglut le Tedim pai peuhpeuh in aphaknopna mun khat hi-in zo ngeina zo inn leh et theih ding a tuamtuam zong om hi.\nTedim khuapi sung veng li om hi. Tuate in Sakollam/Myoma/Lawibuai/Leilum hiteng ciaptehna sa hi in khantohna/inn kibehlapna hangin veng pawlkhat kibehlap loh phamawh ciang dinmun hi ta hi.\nGam kikhelna tawh Tedim khuapi kivaihawmzia\nvaisai dingin mipi’n atelte (Tedim municipal/sipen vaisai pawl) in ongsepna hangin kalthak kikalsuan nate:-\nTedim in khuapi golpi suahzawh nading.\nTedim khua kiim a omte tawh pangkhawm semkhawm vaihawm khopna leh kimuh pihna ki zong nei kawikawi uh hi.\nLailui/ tualzang/ Tuilangh/ Lailo/ Teklui/ gawng/ Sezang. . . .(ref. Tedim Municipal)\nTulaitak Tedim Khuapi omzia in\nLailo le Tedim kikal a awngnateng lam gei ah innmun awng nawnlo! Inn pawlkhat kilam lai/pawlkhat kilamsawm.\nTuilangh te akhua khung uh Tonzang lampi ah paitota in veng min TUICING ci uh kipsakna omnailo\nTuilang paina SDA biakinn veilam pan pusuahtohna lam ah khuano pan ong pe mlomtang khat omta hi. Akigawm inn 30 valta _kibeh laplap lai _akuamteng inn kilamsawm lai\nTedim Sakollam han khang le Atawlam ah inn 50 kiin phata Shin tit mi company (Pu Tunta) in inn that 8 lamding kipanpan ta ci !\nHotel ding mah shin tit mi comapny in tu a aomna ahuankhang pan lamto tun that 5 phata a innluitawh kitang khit ah khatbeh lapto laiding alui phelding ci.\nSiangsawn le Tedim kikal inn dim dekdek ta /\nSakollam sangsan kuam ah khuano pan pawlkhat ong pem ki behlap mahmah ta\nTedim pan Tonzang lam pai Gun ciang innmun awng om nawnlo ci\nSezang khuakhung Guamual pen VIEW Point dingin kivaihawm ta, singlamteh 10 val GUALSIN HUAL pawl in phut khinta (tuapan camera hoih tawh Tonsim khuapi kimu thei ci) zop toto sawm.\nA veng veng ah khuano pan kinak zuat mahmah ta.\nTedim pen Chin state sung ah Northern Chin state phualpi khat in kingaihsun in huhna pia kipawlna/NGO ten pha pha ta in zum tuamtuam zong ong omta hi. Nasepna ding zong Kumpi zum bek hinawnlo NGO/Bank/CSOs/Vanzuakna/Biakna Zum /Private Company te/Hotel nasep /Pazan /lettama . . . .. . Cihte ei pilna ei siamna ei uk ei sepnop dandan omta ahih man in khuano pan kinak zuat mahmah ta hi.\nKa khua ah ka zanglei teng zuak in tedim ah innmun pikhat tul sawmnga man innkhat tatna lei in 2016 kum pan kateng a ni thalawh tawh kivak in ni khat tul 4 hi-in kal khat ni 5 semleng antang ipkhat ki leizo, ka zi nitha zong omlai nop zaw mahmah khua ah kilawhna ding omlo, khawhsa ngak in hamsa mahmah (Pa Hang , Singlei khua pan Tedim Khuapi ah/ interview\nNitha atawm pen\nnumei : 4000/pasal :6000\n(basic nitha a kingah sun hi)\nTedim khuapi ah tangpi kipawlnate le political party te dinmun\nLaigelh : Admin\n12/12/2017|Phualva Lungtuak Media\nPrevious: Tedim khuasung khantoh nading nasep pawlkhat pulakna\nNext: Malaysia, Johor ah Operasi lutin gamdangmi 514 kiman, Myanmar pawlkhat kihel


url: =Lamka pan Boxing siamnu Mary Kom :: ZOMI DAILY\nposted on 8 January 2012 at 11:17 pm Lomkholna: Article, Biography\nMC Mery Kom tun kum 29 pha pan aa tapa no a peeng 2 nei hi. Amin pi pen Mangte Chungneijang Merykom (aka Mary Kom or MC Merykom) hi in, Kangathei khua pan hi.\nKangathei khua icih pen, Churachandpur ahih kei leh Lamka icih district sung aa om khua kha a hi hi. Lamka pan 13.7 km bek kipai aa, Imphal khuapi tawh bel 54 km bang kigamla hi. India State kumpi in 5 million Rupees (or) 50 lakh leh acres 2 apha leitang pahtawina piak beh hi. Olympics pan bronze medel ngah hi. Mary pen Police department aa asem hi in, tun Supretendant of Police zaa piak beh lai uh hi.\n2005 kum in, Sub-inspector of police zaa ngah hi. 2008 kum in, inspector of police zaa in khang hi. 2012 in Deputy Superintendent of Police (DSP) za ngah hi. National Games Village ah inn khat a mawkna in kipia hi. Boxing siamna tawh Five World Titles a kizom in ngah hi. Asian titles 3 leh National titles 11 nei khinta hi.\nMinphatna dang a ngah te-\n1. the Arjuna Award,\n2. the Padma Shri Award,\n3. the Rajiv Gandhi Khel Ratna Award and a\n4. special award from AIBA.\nOlympics ah medal a ngah dong, 2009 september kha aa kipan, August 2012 dong, London Olympic Gold Quest (OGQ) in a kisapna khempeuh huh in panpih ngiat hi.\nMC Mary Kom in pen, World Boxing Champianship a kizom ngiat in 5 vei ngah ngei hi. Tun London Olympics pan medal khat India a ding, ciahpih lailai hi. Boxing kimawlna pen 2000 kum in a kipan hi. A neu lai aa kipan in bel, sport a kin ngiat khat hi.\n2001 in Silver medal\n2002 in Gold Medal – AIBA World Championships-\n2006 dong Champion ngah den- (ta apeeng nei in, kum 2 khawl)\n2008 ciang, kipan kik 4 vei a kizom in, World Championship zo-\n2010 Commonwealth Games honna pawipi ah Queen kumpi nu i Baton- tawi ding in kicial khaa hi-\n2010 India’s sports woman of the year- pahtawina sang-\n’11 – Gold Medal\nNational Boxing Championships (51kg)\n’10 – Gold medal\n’09 – India’s highest sports honor\n’08 – Gold medal\n’08 MTV Youth Icon\n’06 Padma Shri Award\nfor distinguished citizenship\n’06 – Gold medal\nWorld Women’s Boxing Championship, India\n’05 – Gold medal\nWomen’s World Amateur Boxing Champion\n’04 Arjuna Award\nfor outstanding national sports achievem\n’02 – Gold medal\nWomen’s World Amateur Boxing Championship\nZD Note: Mary Kom thu Wikipedia panin asimbeh nuamte ading >>> http://en.wikipedia.org/wiki/Mary_Kom\nPrevious: Kawlgam Khuahun leh ZNC mailam ~ CS Dal\nNext: Internet Explorer ah zatding Spelling Checker, Speckie\nKhuado 2014 Delhi vai pulakna\nZolai gelhzia alunglutte’ tung ngaihsut piakna\nHluttaw Ohkathah T Khun Myat tawpsakding thusunna lawhsam


url: =andere hotels in de buurt The Blue Sky Resort @ Ranong\tNumsai Khaosuay Resort\t3.7 Km.\tTinidee Hotel\t2.8 Km.\tThe B Ranong Trend 3.0 Km.\tAndaman Club\t6.9 Km.\tTags\tBegroting Hotel


url: =Описание блока питания для HP Pavilion ze4919 TopON TOP-DT02S\nЗарядное устройство для HP Pavilion ze4919 TopON TOP-DT02S создано для питания и зарядки аккумуляторной батареи ноутбука от сети переменного тока 220V. Зарядное устройство более глубоко заряжает батарею ноутбука и наименее чувствительно к перепадам напряжения в сети. По этому, сетевая зарядка TopON TOP-DT02S более надежна, в особенности в тех критериях, где электросеть нестабильна.\nЗарядное устройство для HP Pavilion ze4920 TopON TOP-DT02S\nЗарядное устройство для HP Pavilion ze4922 TopON TOP-DT02S


url: =N11 Permatang Pasir: Mahfuz oh mampus!\nPosted by wakilrakyat at 00:38\nAhmad Putra 4 March 2010 at 01:10\nTahann le dari UMNO...menang terus cari duit banyak2 sebelum kalah semula.. Yg banyak dpt projeknya Cina. Melayu...hmmm..ntah la\nBlog ni pun dh mampus...!


url: =TIMOR-LESTE | February 12 ~ MUC\nTIMOR-LESTE | February 12\nAdmin 7:31:00 PM Articles, MISSION NEWS\nTINA TUNGAH SITTELNA\nTina Alves, 39\nTina le a pasal tawh ta li nei-in Timor-Leste gamah teeng uh hi. Innkuan sung nuntak hamsa hi. Tina in accountant le receptionist ( sum nasep le zinmuak nasep sem hi) A pasa set vam tuamtuam bawl hi. Nuam takin nungta thei uh hi mah taleh a tate Adventist sangaha kah uh akipan innkuan zung nuntak hamsa hi. Timor- Leste gamah Adventist pawl sang opm lo hi. Tua hi-in sum tampi bei-in Indonesia gamah sangkahin om uh hi.\nA tate sangkahna sum tam beisa lua ahih manin sangmgam numei hong tunpih hi. Tina le zi in sum leiba tampi nei uh hi. Tina lungkham mahmah hi. Australia gam khua khatah strawberry huanah nasep siau hi. Pawlpi mite in a taneu kumkhat pha pan ahih manin tua bangin sumzongin nasema a pai ding awi lo uh hi. Tua hi mah taleh innkuan sung hamsatna hangin pai veve ding a khensat hi. Tua bangin nasemin leibate zong loh zo hi. Kha guk sung bang sumkholin Tasmania gamah hong pai hi.A nasepna-ah ni guk sung nasemin Sabbath ni tawlnga thei-in, Sabbath ni nasem lo-in a om hangin a nasepna pute in hehpih ahih manin sum pia veve hi.\nSabbath ni hong tun ciangin a innseppih nu in nasem kuanin Tina in ahihleh inn sungah omin thungetna nei hi. Tua bangin kha nih sung a inn sungah Sabbath ni ciangin thungetna nei-in om hi. Sabbath ni khat hong tun ciangin Seventh day Adventist Biakinn zong dingin hong vak khia hi. Amau omna khua gei-ah Launceston khua vatunga Timor-Leste tawh kibang lo-in naupangte in lampi-ah kuamah mi om lo hi. Bang thu piang hi ding hiam, ci-in lunghimawha a nasepna huanlam ciahkik hi. Nai nih sung bang lampai khit ciangin mi khat in huan hah amu hi.\nTina in zong tua mipa hopih a, “Mawtaw khawlna koi teng hiam? ci-in dong hi.Tua mipa in “nang koi pan hong pai na hiam? koi-ah pai ding na hiam? ci-in dong a, Tina in “ Kei pen Timor-Leste khua pan hong pai hing. SDA biakinn a zong hing, ci-in a dawngkik hi.\nTua mipa in “ka zi zong Adventist hi ven, ahi zongin kikhawm ngei kei, “ ci-in a dawngkik hi. Tua mipi in ahi zongin midang SDA thu-um mite thei ing, ci-in dawngkik hi. Tua mipa in SDA pawlpi mite innah a paipih hi. Tua Sabbath a kipan Tina in Adventist biakinnah kikhawm thei hi. Tina in biakinnah a kikhop ciangin pawlpi mite nuam mahmah uh hi. An nek ding pia-in puansilh akipan van le na tuamtuam na pia uh hi. Tua bangin Tina in van tampi tawh hong ciahkik amuh uh ciangin Lina lawmnu le a lawmdangte a heh uh suak hi. A naseppihte khat in Australia ah bang ngimna nei-in hong pai na hiam? ci-in dong hi.\n“Sum zong dingin hong pai hing, ci-in Tina in dawngkik hi.\n“Bang hangin Saturday ni-in nasem lo na hiam; Saturday ni-in nasem lecin, a zahnih hong kipia ding hi, ci-in kigen a, a lawmte khat in Amah bel Saturday ni nuamsa mahmah hi, ci-in genbeh hi. Tina in “thuman lopi in mawhsakna thuak ing. Ni guk sung nasemin Pasian adingin ni khat nasem lo-in ka om hi. Sum a zahnih ka ngah loh hangin Pasian in a kitangsapna khempeuh hong sik hi, ci-in Tina in dawngkik hi.\nNasem dangte in Saturday ni-in Tina in zong nasemleh ut uh hi. Tina in nasep nei a pu tawh kiho-in, nasep a lutcil dingin ni guk sung nasemin Saturday ni nasem lo ding cih a kithukimna thu a pulaakkik hi. SDAte in Saturday ni-in nasem lo uh hi, ci-in a pulaak hi. A pu un Australia gam ah gam mite in suakta takin amau ut nini-un biakpiakna nei thei hi, ci-in pulaak hi. Tina in a pu tungah “Saturday ni-in nasem kei ning, ci-in ama khensatna a pulaak hi. Timor-Leste ah nong phawkkik zongin phamawh lo hi, ci-in Tina in dawngkik hi.\nTua bangteng tawh Tina in Sabbath ni-in nasem lo-in om hi. Tawl khat khit ciangin nasemte 2, 3 in ka upna thu hong thei nuam uh hi. Sabbath ni kikhopna-ah amaute in hong zui thei zel uh hi. Kha 6 khit cinagin Tina in khensatna man nei hiam cih ngaihsutna khat hong nei hi. A nasepna pan a ngah sumte in a tate sangsap ding bek sik zo hi. Ahi zongi Timor Leste ah ciahkik ding hi leh sum khol thei zaw dingin ngaihsun hi.\nAustralia gam panin a paikhiatma Sabbath nunung penin pawlpi mite in letsong lai-ip khat pia uh hi; Tina zong nuam mahmahin biakinn sungah hongkhia ngam lo-in dailenbuk pai-in tua munah lai-ip hong khia hi. Lai-ip sungah sum kikoih mu-in Saturday ni-in nasem a kuankhiat loh hangin a pawlpi mite in sum tampi pia uh hi. Nuamlua kisa-in khitui luangsa-in thungen hi. “ Topa aw, na tungah ka lungdam hi. A lamdang hih nong piak thupha hangin na min kong phat hi. Nasep lohpi-in tua zahzah sum ngah dingin kilamen ngei peuh lo ahih manin a lungdam mahmah hi.\nPasian in a lamdangtakin nasem ahihna thu a phawk semsem hi. Jesuh in mihing sep theih loh khempeuh Pasian in a sem thei hi, ci hi. Luke 18:27.\nTuma kum 6 hunlai-in Sabbath school13na sumpi in Tina teenna khua Timor Leste ah Pawlpi sanginn khat kilam hi.\nTu quarter Sabbath school 13na sumpi in Timor Leste gammah kipuak ding a, pawl sanginn lam nadingin kizek ding hi.


url: =Dr. Dongno (James Suan Za Dong, Australia) Laigelh thupi in adikna khatciang om napi'n pawlkhat ngaihsut huai kasa hi. Pau (Language) leh Aw-kaih (Accent) khentheih kisam kasa hi. Tedim Pau icihtak ciangin Tedim Aw-kaih Zomipau (Zopau) cihna ahihi. Pau (Langugage) khat apianding baih hetlo in, ahizongin Aw-kaih khat apianding baih mahmah hi. English Pau (language) apian ding baih hetlo in, ahizongin English Accents tuamtuam apianding baih mahmah hi.\nAmerica gam bekbek ah zong English tektek zang napi in Aw-kaih atuam tek om hi: Eastern New England Accents, New York City Accents, Mid-Atlantic Accents, Coastal/Lowland Southern Accents, Inland/Mountain Southern Accents, Great Lakes English Accent, Upper Midwestern Accents, Midland American Accents, Western American Accents, Central Canadian Accents, Eastern Canadian Accents cihbangin Aw-kaih tuamtuam omhi. Tuabaan ah British accents, Australia accents, African English accents, Indian English accents cbi.. om lai hi.\nPu Tual Khan Lian cihmahbangin Tahan ah Zomipau Aw-kaih khat piang hi. Tahan ah Zomite ahonin kum 1960 kiim pan teen kipan hi. Tu in kum 50 pha pan hi. Sihzang, Teizang, Vangteh, Saizang, Ngalbual, Khuano, Buan, Losau, Dim, Lushei, Falam, Khalkha cbt.. ateen khopna pan Zomipau aw-khaih khat hong piangkhia hi.\nTedim khuapi kum 1840 pan Pu Kam Hau, Pu Mang Gin, Pu Khoi Lam te makaihna tawh gal akici khempeuh na nang/dal zo uh ahihmanin mun tuamtuam, khua tuamtuam pan hongbeel uhhi. Upadi (Kam Hau Upadi) tawh ki-ukin khua sung, veng sung, mi khat-le-khat kikal ah lungnuam takin na teengkhawm uhhi. 1889 kum Tedim khuapi Mikang kumpi in a sim hun dong kum 50 sungin Pau Aw-kaih khat apiang thei lua ahihi.\nLosau aw-kaih leh Tedim aw-kaih kibanglo hi. Tua mahbangin Zomi Nam sungah Pau Aw-kaih tuamtuam akigen ciangin: Teizang aw-kaih, Saizang aw-kaih, Sihzang aw-kaih, Tedim aw-kaih, Losau aw-kaih, Dim aw-kaih, Zou aw-kaih, cbi.. ki gen hi. Tangthu i deihkaih luat leh zong Zomi bup huam Tangthu ahihmanin khangthakte in tangthu dik hong thei nawnlo ding ahihmanin kidop huai hi.


url: =Cidamna le Natna Tatuam Pianna « Nikonghong\nHome » Cidamna » Cidamna le Natna Tatuam Pianna\nKawl ngam sungah natna lungno ii hong puak ahingawl pumpi sung natna tuatuamte ih nga thei na sia: zamei tawpna, zu neakna, thingnga antee tam ih neak ngawl hang, thau leih hang, chikhang, zunthum le chi sungah a thau tam leih hang veu hi. Hi thu taw kisai in. ih ngam sung omzia, a nuai a bangin kimu hi.\nZamei tawp Ie za muam – 26%\nKuanza le zapheak zangh – 42.2%\nZu tamne -10.3%\nAntee le thingnga a neak tawm leih – 86.6%\nTukna dianhna (exercise) tawm leih – 15.7%\nPumpi ngitna tam leih – 22.4%\nThau leih – 5.5%\nChikhang nei – 26.4%\nZunthum nei – 10.5%\nChi sung thau (cholesterol) tam leih – 36.7%\nA tung a, a ki at teng sung pan, nam 3 le a tam zaw a nei -19.6%\nMaisang kum 12 sungah lungtang chivui natna a nei thei tu mihing 12.12% om hi. A tungah hong kilak teng in ei le ei ih kipua natu lam hong lak thei hi.\nZunthum Chithum le Zumcili (menaal)\nZumcili pawl khat na menaal a ci zong om\nIh heaksa ahitazong, zumcili tui maanmaan in a hawpte in zunthum piang kik ngawl het ci ahikom, a zangh ngei ngawl te in ih zak tu kilawm hi. Zumcili sip khat sia lei tu a, khat sia phal 4 sua tu a, tui haipui khat (tuithiang bung lang bang) sungah zan khat dia tu a, a zingsang ciang, a tui vekpi in hawp siat tu hi. Amasa sangin lim kisa ngawl het ahihang tawmvei zawk ciang lim kisa a, ni khatin khatvei hawp bualeang, a kisam khat om bang hi kisa hi, ci hi. Hibang in zingsimin peal ngawlin hawp tawntung leang zunthum piang kik ngawl het a, an le tui a thum khawngte zong kine thei kik hi, ci in, zumcili (menaal) a zangh te in tetti hong khan ahikom, hong kisuaksak hi. Zunthum neite sin tek tawng. Dam takpi thong le, Mang zatui/zatangte sia, kidop veu kul ahiciang Mangza saang phazaw phial tu hi.\nTukna Dianhna (Exercise)\nPumpi ciidam natu ahizong, lungtang natna neite, zunthum neite, pumpi ngit leihte theampo atu in tukna dianhna (Exercise) ih vawt tu kisam hi. Tua atu in, lam veu kiseau thei bel hi. Lam ih seau ciang, tai 2 tai 3 khawng kalngamh seau leang zong pha ahihang, minute 15 pan minute 30 sung bang khua ulsa a suacip dong seau leang zong, pha veve hi. Tuahile, nisimin kiseau zo zaw hi.\nAnneak hun le Tui\nNidanglai in, tui sia, anneak ma bekin ne tu hi, ki ci hi. Tuciang, anneak ma in ne leang zong, ih anneak hong khiamsak thei a, anneak zawkciang ne leang zong, an zaansak zaw hi, ci leleau hi. HL Journal\nNote: Yangon Siyin Baptist Church Men’s Fellowship ii laihawm Thupha Daitui Volum 10 No. 6 sungpan a kila kik hi a, Dr. Mang Cin Pau ii at hi.\nTags: cidamna, Dr. Mang Cin Pau, Featured, YSBC\nBy thawngno in Cidamna on March 31, 2016 .\n← Khusak Khua Taangthu Tom\tA Ette Huai Japan Ngam →


url: =Magic the Gathering Magic the Gathering  MODERN MASTERS 2015 Single Card (FOIL) - 245/249 : Izzet Boilerworks - Magic The Gathering from Chaos Cards UK\nHome › Magic the Gathering › Singles (Magic) › Magic the Gathering › Magic the Gathering  MODERN MASTERS 2015 Single Card (FOIL) - 245/249 : Izzet Boilerworks\nMagic the Gathering Magic the Gathering  MODERN MASTERS 2015 Single Card (FOIL) - 245/249 : Izzet Boilerworks\n£2.95 $3.05 3,32 € £2.46 $3.05 2,77 € (ex. VAT) (ex. VAT) (inc. VAT) (inc. VAT)\nAdd Magic the Gathering  MODERN MASTERS 2015 Single Card (FOIL) - 245/249 : Izzet Boilerworks to wishlist\nAsk a Question Magic the Gathering  MODERN MASTERS 2015 Single Card (FOIL) - 245/249 : Izzet Boilerworks


url: =Phan Khang Building » Tan Binh » Ho Chi Minh » Viet Nam » Office For Lease\nHome » Office For Lease » Tan Binh » Phan Khang Building\nPhan Khang Building - Hoang Van Thu, Tan Binh, Ho Chi Minh, Vietnam\nPhan Khang Building office for lease in Hoang Van Thu Street, Tan Binh District, Ho Chi Minh City. Located in the gateway connecting traffic with the central districts of the city, especially with the opposite position of parks with cool green space, it will create an effective and relaxing workspace after work, …\nPhan Khang Building is surrounded by facilities around the building such as shopping malls, supermarkets, swimming pools, sports halls, convenience stores, restaurants, pubs, convenience to receive guests as well as partners.\nProperty ID: LO-27146\nMax Area (Sqm): 310\nCT Plaza - Truong Son, Tan Binh, Ho Chi Minh, Vietnam\nTan Binh Apartment\nTan Binh Apartment - Hoang Viet, Tan binh, Ho Chi Minh, Vietnam\nMoc Gia BD\nMoc Gia BD - Bach Dang, Tan Binh, Ho Chi Minh, Vietnam\nHoai Duc Building\nHoai Duc Building - Le Trung Nghia, Tan Binh, Ho Chi Minh, Vietnam\nSqm from: 46\nPhan Khang Building - Phan Khang Building - Hoang Van Thu, Tan Binh, Ho Chi Minh, Vietnam